Avis juridique important

|

31984L0528

Οδηγία 84/528/ΕΟΚ του Συμβουλίου της 17ης Σεπτεμβρίου 1984 για την προσέγγιση των νομοθεσιών των κρατών μελών σχετικά με τις κοινές διατάξεις για τα ανυψωτικά μηχανήματα ή τα μηχανήματα διακίνησης φορτίων

Επίσημη Εφημερίδα αριθ. L 300 της 19/11/1984 σ. 0072 - 0085 Φινλανδική ειδική έκδοση: Κεφάλαιο 13 τόμος 14 σ. 0074  Ισπανική ειδική έκδοση: Κεφάλαιο 13 τόμος 18 σ. 0082  Σουηδική ειδική έκδοση: Κεφάλαιο 13 τόμος 14 σ. 0074  Πορτογαλική ειδική έκδοση : Κεφάλαιο 13 τόμος 18 σ. 0082

ΟΔΗΓΙΑ ΤΟΥ ΣΥΜΒΟΥΛΙΟΥ της 17ης Σεπτεμβρίου 1984 για την προσέγγιση των νομοθεσιών των κρατών μελών σχετικά με τις κοινές διατάξεις για τα ανυψωτικά μηχανήματα ή τα μηχανήματα διακινήσεως φορτίωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι σε κάθε κράτος μέλος διατάξεις αναγκαστικού χαρακτήρα προσδιορίζουν τα τεχνικά χαρακτηριστικά κατασκευής ελέγχου ή/και λειτουργίας των ανυψωτικών μηχανημάτων και μηχανημάτων διακινήσεως φορτίων- ότι οι προδιαγραφές αυτές διαφέρουν από το ένα κράτος  μέλος στο άλλο- ότι οι διαφορές αυτές εμποδίζουν τις σχετικές συναλλαγές και δύνανται να δημιουργήσουν άνισες συνθήκες ανταγωνισμού στο εσωτερικό της Κοινότητας- ότι αυτά τα εμπόδια στη δημιουργία και λειτουργία της κοινής αγοράς δύνανται να περιορισθούν, ακόμα και να εξαλειφθούν, αν εφαρμοσθούν οι ίδιες προδιαγραφές σε κάθε κράτος μέλος είτε προς συμπλήρωση είτε προς αντικατάσταση των εν ισχύι νομοθεσιών τους- ότι είναι αναγκαίος ο έλεγχος της τηρήσεως αυτών των τεχνικών προδιαγραφών για την αποτελεσματική προστασία αυτών που τις χρησιμοποιούν και των τρίτων- οι υπάρχουσες διαδικασίες ελέγχου διαφέρουν από το ένα κράτος μέλος στο άλλο- ότι για την  πραγματοποίηση της ελεύθερης κυκλοφορίας των ανυψωτικών μηχανημάτων και των μηχανημάτων διακινήσεως φορτίων στο εσωτερικό της κοινής αγοράς και για την αποφυγή πολλαπλών ελέγχων, οι οποίοι αποτελούν εξίσου εμπόδια στην ελεύθερη κυκλοφορία αυτών των  μηχανημάτων, πρέπει να προβλεφθεί αμοιβαία αναγνώριση των ελέγχων μεταξύ των κρατών μελών- ότι, προκειμένου να διευκολυνθεί αυτή η αμοιβαία αναγνώριση των ελέγχων, πρέπει ιδίως να θεσπισθούν κατάλληλες διοικητικές διαδικασίες, πριν από τη διάθεση στην αγορά των μηχανημάτων, δηλαδή: η έγκριση ΕΟΚ, η εξέταση τύπου ΕΟΚ, η εξακρίβωση ΕΟΚ, ο  έλεγχος ΕΟΚ και η αυτοπιστοποίηση ΕΟΚ- ότι πρέπει να εναρμονιστούν τα κριτήρια τα οποία πρέπει να ληφθούν υπόψη για τον καθορισμό των οργανισμών των επιφορτισμένων για την πραγματοποίηση της εξέτασης τύπου ΕΟΚ- ότι η ευθύνη των οργανισμών που πραγματοποιούν τους ελέγχους περιορίζεται σε κάθε κράτος μέλος διαφορετικά, γεγονός που καθιστά αναγκαία την εναρμόνιση στον τομέα αυτό- ότι η παρουσία επί ενός ανυψωτικού μηχανήματος ή μηχανήματος διακινήσεως φορτίων, ή ενός στοιχείου κατασκευής σημάτων ΕΟΚ που αντιστοιχούν στους ελέγχους στους οποίους υπεβλήθη, συνεπάγεται την πιστότητά του προς τις τεχνικές προδιαγραφές που  αναφέρονται σ' αυτό και, κατά συνέπεια, καθιστά άχρηστη κατά την εισαγωγή και χρησιμοποίησή της την επανάληψη των ήδη πραγματοποιηθέντων ελέγχων- ότι οι εθνικές ρυθμίσεις στον τομέα των ανυψωτικών μηχανημάτων και μηχανημάτων διακινήσεως φορτίων καλύπτουν μεγάλο αριθμό κατηγοριών ανυψωτικών μηχανημάτων, μηχανημάτων διακινήσεως φορτίων, πιέσεως, χρήσεως, χωρητικότητας και πιέσεως πολύ διαφορετικών-  ότι είναι σκόπιμο να καθοριστούν με την παρούσα οδηγία οι γενικές διατάξεις που αφορούν ιδίως τις διαδικασίες επικύρωσης ΕΟΚ, εξέτασης τύπου ΕΟΚ, εξακρίβωσης ΕΟΚ και ελέγχου ΕΟΚ, αυτοπιστοποίησης ΕΟΚ- ότι, για κάθε κατηγορία ανυψωτικών μηχανημάτων και  μηχανημάτων διακινήσεως φορτίων, ειδικές οδηγίες καθορίζουν τις προδιαγραφές τις αναφερόμενες στην τεχνική κατασκευή, στον τρόπο ελέγχου αυτών των μηχανημάτων και των εξαρτημάτων κατασκευής και, ενδεχομένως, στις προϋποθέσεις υπό τις οποίες οι  κοινοτικές τεχνικές προδιαγραφές αντικαθιστούν τις προϋπάρχουσες εθνικές διατάξεις- ότι η παρούσα οδηγία δεν θίγει τις διατάξεις της οδηγίας 70/156/ΕΟΚ (4)- ότι η πρόοδος της τεχνικής καθιστά αναγκαία την ταχεία προσαρμογή των προδιαγραφών που καθορίζονται στις οδηγίες για τα ανυψωτικά μηχανήματα και τα μηχανήματα διακινήσεως φορτίων- ότι, προκειμένου να διευκολυνθεί η εφαρμογή των μέτρων που είναι αναγκαία  για το σκοπό αυτό, πρέπει να εξασφαλισθεί στενή συνεργασία μεταξύ των κρατών μελών και της Επιτροπής στα πλαίσια της επιτροπής για την προσαρμογή στην τεχνική πρόοδο των οδηγιών που αποσκοπούν στην εξάλειψη των τεχνικών εμποδίων στις συναλλαγές στον  τομέα των ανυψωτικών μηχανημάτων και άλλων μέσων, η οποία συνεστήθη με την οδηγία 73/361/ΕΟΚ του Συμβουλίου της 19ης Νοεμβρίου 1973 περί προσεγγίσεως των νομοθετικών, κανονιστικών και διοικητικών διατάξεων των κρατών μελών των αναφερομένων στην  πιστοποίηση και σήμανση καλωδίων (συρματοσχοίνων), αλύσεων και αρπαγών (γάντζων) (5), όπως τροποποιήθηκε από την πράξη προσχωρήσεως του 1979- ότι τα ανυψωτικά μηχανήματα και τα μηχανήματα διακινήσεως φορτίων που διατίθενται στην αγορά, παρόλο ότι πληρούν τις προδιαγραφές της ειδικής οδηγίας που τα αφορά, θα ήταν δυνατόν να είναι σε μερικές περιπτώσεις επισφαλή- ότι πρέπει, κατά συνέπεια, να  προβλεφθεί μία διαδικασία προς αντιμετώπιση αυτού του κινδύνου,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   ΚΕΦΑΛΑΙΟ I Ορισμοί και πεδίο εφαρμογής   Άρθρο 1  1. Ως ανυψωτικά μηχανήματα και μηχανήματα διακινήσεως φορτίων, κατά την έννοια της παρούσας οδηγίας, νοούνται όλα τα ανυψωτικά μηχανήματα ή μηχανήματα διακινήσεως φορτίων, τα οποία κινούνται με ηλεκτρική, υδραυλική ή με κάθε άλλου είδους  μηχανική κίνηση, όπως ανελκυστήρες, ανελκυστήρες και αναβατόρια υλικών εργοταξίου, ανελκυστήρες φορτίων, γερανοί, μεταφορικές ταινίες και αυτοκίνητα βιομηχανικά οχήματα.  2. Ως στοιχείο κατασκευής, κατά την έννοια της παρούσας οδηγίας, νοείται κάθε στοιχείο ενός ανυψωτικού μηχανήματος ή μηχανήματος διακινήσεως φορτίων που ορίζεται στις ειδικές οδηγίες.  3. Στο πεδίο εφαρμογής της παρούσας οδηγίας δεν εμπίπτουν τα ανυψωτικά μηχανήματα ή τα μηχανήματα διακινήσεως φορτίων που προορίζονται για στρατιωτικούς ή πειραματικούς σκοπούς, καθώς και αυτά που χρησιμοποιούνται για τον εξοπλισμό των σκαφών, στις  εγκαταστάσεις αναζήτησης και εκμετάλλευσης κοιτασμάτων στην ανοικτή θάλασσα (offshore), στα ορυχεία ή για το χειρισμό ραδιενεργών ουσιών.   Αρθρο 2  1. Κατά την έννοια της παρούσας οδηγίας νοείται ως:  "Έγκριση ΕΟΚ", η διαδικασία με την οποία ένα κράτος μέλος διαπιστώνει, μετά από δοκιμές, και βεβαιώνει ότι ένας τύπος ανυψωτικού μηχανήματος ή μηχανήματος διακινήσεως φορτίων ή/και στοιχείου κατασκευής ανταποκρίνεται στις προδιαγραφές που έχουν  εναρμονισθεί με την παρούσα οδηγία και με τις σχετικές ειδικές οδηγίες.  "Εξακρίβωση ΕΟΚ", η διαδικασία με την οποία το κράτος μέλος πιστοποιεί, μετά από δοκιμές, ότι κάθε μηχάνημα ή κάθε στοιχείο κατασκευής ανταποκρίνεται στις προδιαγραφές που εναρμονίσθηκαν με την παρούσα οδηγία και με τις σχετικές ειδικές οδηγίες.  "Εξέταση τύπου ΕΟΚ", η διαδικασία με την οποία ο αναγνωρισμένος για το σκοπό αυτό από κράτος μέλος οργανισμός διαπιστώνει, μετά από δοκιμές, και βεβαιώνει ότι ένας τύπος μηχανήματος ή/και στοιχείο κατασκευής ανταποκρίνεται στις διατάξεις που  εναρμονίστηκαν με την παρούσα οδηγία και τις σχετικές ειδικές οδηγίες.  "Έλεγχος ΕΟΚ", η διαδικασία με την οποία ο αναγνωρισμένος για το σκοπό αυτό από κράτος μέλος οργανισμός βεβαιώνεται, μετά την έκδοση βεβαίωσης για την εξέταση τύπου ΕΟΚ σύμφωνα με την παρούσα οδηγία και τη σχετική ειδική οδηγία, ότι τα μηχανήματα ή/και  τα στοιχεία κατασκευής κατασκευάστηκαν σύμφωνα με τους εγκεκριμένους τύπους.  "Αυτοπιστοποίηση ΕΟΚ" η διαδικασία με την οποία ο κατασκευαστής ή ο εντολοδόχος του που είναι εγκατεστημένος στην Κοινότητα, βεβαιώνει υπεύθυνα ότι ένα μηχάνημα ή/και ένα στοιχείο κατασκευής ανταποκρίνεται στις προδιαγραφές που εναρμονίστηκαν με την  παρούσα οδηγία και με τις σχετικές ειδικές οδηγίες.  2. Οι ειδικές οδηγίες προσδιορίζουν για τις κατηγορίες ανυψωτικών μηχανημάτων και μηχανημάτων διακινήσεως φορτίων ή/και στοιχείων κατασκευής που αναφέρονται στο άρθρο 1, στις οποίες αναφέρονται, τις τεχνικές προδιαγραφές, τις λεπτομέρειες ελέγχου,  δοκιμών και ενδεχομένως λειτουργίας, λαμβάνοντας υπόψη, κατά περίπτωση, τον τρόπο χρησιμοποιήσεώς τους.  Προσδιορίζουν ποια (ποιες) από τις διαδικασίες που αναφέρονται στην παράγραφο 1 εφαρμόζεται (εφαρμόζονται) σε μια κατηγορία μηχανημάτων ή/και στοιχείων κατασκευής.  Μπορούν να προβλέπουν επίσης ότι τα κράτη μέλη λαμβάνουν όλα τα αναγκαία μέτρα, είτε αμέσως μετά την έναρξη της ισχύος τους είτε μεταγενέστερα σε καθορισμένη ημερομηνία, προκειμένου τα ανυψωτικά μηχανήματα ή τα μηχανήματα διακινήσεως φορτίων ή/και τα  στοιχεία κατασκευής να μπορούν να διατεθούν στην αγορά ή να τεθούν σε λειτουργία για να χρησιμοποιηθούν σύμφωνα με τον προορισμό τους, μόνο εάν ανταποκρίνονται στις προδιαγραφές της σχετικής ειδικής οδηγίας.   Άρθρο 3  1. Ως ανυψωτικό μηχάνημα ή μηχάνημα διακινήσεως φορτίων ή/και στοιχείο κατασκευής τύπου ΕΟΚ, κατά την έννοια της παρούσας οδηγίας, νοείται κάθε μηχάνημα ή/και στοιχείο κατασκευής που ανταποκρίνεται στις προδιαγραφές της παρούσας οδηγίας και της  σχετικής ειδικής οδηγίας και το οποίο φέρει, κατά συνέπεια, το σήμα ΕΟΚ που αναφέρεται στο άρθρο 20.  2. Τα κράτη μέλη δεν δύνανται να αρνηθούν, να απαγορεύσουν ή να περιορίσουν για λόγους που αφορούν την κατασκευή και τον έλεγχο αυτής, κατά την έννοια της παρούσας οδηγίας και της ειδικής οδηγίας, τη διάθεση στην αγορά ή τη θέση σε λειτουργία  μηχανήματος ή/και στοιχείου κατασκευής τύπου ΕΟΚ, για χρήση σύμφωνη με τον προορισμό του.  3. Ωστόσο, οι ειδικές οδηγίες μπορούν να προβλέπουν τη δυνατότητα για τα κράτη μέλη να ελέγχουν ένα μηχάνημα ή/και ένα στοιχείο κατασκευής τύπου ΕΟΚ κατά την εγκατάστασή του και τη θέση του σε λειτουργία και μεταγενέστερα σε κανονικά διαστήματα.   Άρθρο 4  Τα κράτη μέλη αποδίδουν στην έγκριση ΕΟΚ, την πιστοποίηση ΕΟΚ, την εξέταση τύπου ΕΟΚ, τον έλεγχο ΕΟΚ και στην αυτοπιστοποίηση ΕΟΚ την ίδια αξία που αποδίδουν στις αντίστοιχες εθνικές πράξεις.   ΚΕΦΑΛΑΙΟ II Έγκριση ΕΟΚ   Άρθρο 5  1. Όταν η έγκριση ΕΟΚ προβλέπεται σε ειδική οδηγία, αποτελεί προϋπόθεση για τη διάθεση στην αγορά και τη θέση σε λειτουργία μηχανήματος ή/και στοιχείου κατασκευής τύπου ΕΟΚ.  2. Μετά από αίτηση του κατασκευαστή ή του εξουσιοδοτημένου αντιπροσώπου του που είναι εγκατεστημένος στην Κοινότητα, τα κράτη μέλη χορηγούν την έγκριση ΕΟΚ σε κάθε τύπο ανυψωτικού μηχανήματος ή μηχανήματος διακινήσεως φορτίων ή/και στοιχείου κατασκευής  που ανταποκρίνεται στις προδιαγραφές της παρούσας οδηγίας και των σχετικών ειδικών οδηγιών.  3. Για τον ίδιο τύπο ανυψωτικού μηχανήματος ή μηχανήματος διακινήσεως φορτίων ή/και στοιχείου κατασκευής, η αίτηση έγκρισης ΕΟΚ μπορεί να υποβληθεί μόνο σε ένα κράτος μέλος.  Τα κράτη μέλη χορηγούν, αρνούνται να χορηγήσουν, αναστέλλουν ή ανακαλούν την έγκριση ΕΟΚ σύμφωνα με τις διατάξεις του παρόντος κεφαλαίου και του παραρτήματος I.   Άρθρο 6  1. Το κράτος μέλος που χορηγεί την έγκριση ΕΟΚ εκδίδει βεβαίωση έγκρισης ΕΟΚ, η οποία κοινοποιείται χωρίς καθυστέρηση στον αιτούντα.  Η βεβαίωση έγκρισης ΕΟΚ συντάσσεται σύμφωνα με το υπόδειγμα του παραρτήματος III.  2. Οι ειδικές οδηγίες μπορούν να προβλέπουν ότι η έγκριση ΕΟΚ συνδυάζεται με ορισμένους όρους ή περιορίζεται χρονικά.  3. Εάν προβλέπεται στην ειδική οδηγία, ο κατασκευαστής πρέπει να ανακοινώνει στο κράτος μέλος ποια ημερομηνία αρχίζει η κατασκευή σειράς μηχανημάτων ή/και στοιχείου κατασκευής τύπου ΕΟΚ.   Άρθρο 7  1. Εάν κράτος μέλος που χορήγησε την έγκριση διαπιστώσει ότι ένα ή περισσότερα μηχανήματα ή/και στοιχεία κατασκευής δεν είναι σύμφωνα με τον τύπο για τον οποίο χορηγήθηκε έγκριση ΕΟΚ, αναστέλλει ή ανακαλεί την έγκριση.  2. Η έγκριση ΕΟΚ μπορεί ωστόσο να διατηρηθεί, όταν το κράτος μέλος κρίνει ότι οι διαφορές που διαπιστώθηκαν είναι ελάχιστες, δεν αλλάζουν ουσιαστικά το μηχάνημα ή το στοιχείο κατασκευής και, σε κάθε περίπτωση, δεν θέτουν σε κίνδυνο την ασφάλεια ή την  υγεία- στην περίπτωση αυτή το κράτος μέλος μπορεί να ζητήσει από τον κατασκευαστή να διορθώσει το γρηγορότερο δυνατόν την κατασκευή του. Ωστόσο, κάθε φορά που οι προδιαγραφές της ειδικής οδηγίας δεν τηρούνται, το κράτος μέλος πρέπει να ζητήσει τη  διόρθωση.  Το κράτος μέλος πρέπει να αποσύρει την έγκριση ΕΟΚ, εάν ο κατασκευαστής δεν συμμορφωθεί.  3. Το κράτος μέλος που χορήγησε την έγκριση ΕΟΚ πρέπει επίσης να την αποσύρει εάν διαπιστώσει ότι αυτή η έγκριση δεν θα έπρεπε να χορηγηθεί ή ότι οι προϋποθέσεις που αναφέρονται στο άρθρο 6 παράγραφος 2 δεν πληρώθηκαν.  4. Εάν το κράτος μέλος που χορήγησε την έγκριση ΕΟΚ πληροφορηθεί από άλλο κράτος μέλος την ύπαρξη μιας των περιπτώσεων που αναφέρονται στις παραγράφους 1, 2 και 3, λαμβάνει επίσης, μετά από διαβούλευση με αυτό το κράτος, τα μέτρα που προβλέπονται στις  παραγράφους αυτές.  5. Εάν η σκοπιμότητα ή η υποχρέωση της αναστολής ή της ανάκλησης της έγκρισης ΕΟΚ δώσει λαβή σε αμφισβήτηση μεταξύ του κράτους μέλους που χορήγησε την έγκριση ΕΟΚ και ενός άλλου κράτους μέλους, η Επιτροπή πρέπει να ενημερώνεται. Η Επιτροπή διεξάγει, εάν  χρειαστεί, τις κατάλληλες διαβουλεύσεις προκειμένου να δοθεί λύση.  6. Η αναστολή ή η ανάκληση έγκρισης ΕΟΚ δύναται να απαγγελθεί μόνο από το κράτος μέλος που τη χορήγησε. Αυτό το κράτος μέλος ενημερώνει αμέσως τα άλλα κράτη μέλη και την Επιτροπή δίνοντας όλες τις δυνατές ποσοτικές και ποιοτικές διευκρινίσεις που είναι  αναγκαίες για την εξατομίκευση του μη συμφώνου υλικού.   ΚΕΦΑΛΑΙΟ III Εξακρίβωση ΕΟΚ και αυτοπιστοποίηση ΕΟΚ   Άρθρο 8  Οι ειδικές οδηγίες που προβλέπουν την εξακρίβωση ΕΟΚ και την αυτοπιστοποίηση ΕΟΚ, ορίζουν και την ακολουθητέα διαδικασία.   ΚΕΦΑΛΑΙΟ IV Εξέταση τύπου ΕΟΚ και βεβαίωση εξέτασης τύπου ΕΟΚ   Άρθρο 9  1. Όταν η εξέταση τύπου ΕΟΚ προβλέπεται σε ειδική οδηγία, αποτελεί απαραίτητη προϋπόθεση για τη διάθεση στην αγορά και τη θέση σε λειτουργία των μηχανημάτων ή/και των στοιχείων κατασκευής.  2. Η εξέταση τύπου ΕΟΚ διεξάγεται από τους αναγνωρισμένους για το σκοπό αυτό οργανισμούς του κράτους μέλους.   Άρθρο 10  1. Οι αναγνωρισμένοι οργανισμοί που είναι επιφορτισμένοι από τα κράτη μέλη να διεξάγουν τη εξέταση τύπου ΕΟΚ, σύμφωνα με τις διατάξεις του άρθρου 11, πρέπει να ανταποκρίνονται στα ελάχιστα κριτήρια που προβλέπονται στο παράρτημα ΙΙ, με την  επιφύλαξη της αρμοδιότητας των κρατών μελών για τη λήψη των μέτρων και τον καθορισμό των προϋποθέσεων που κρίνουν αναγκαίες, σε εθνικό επίπεδο προκειμένου να εξασφαλίζεται η αποτελεσματική, συντονισμένη και ανεπίληπτη λειτουργία αυτών των οργανισμών.  Το γεγονός ότι ένας οργανισμός ανταποκρίνεται στα ανωτέρω ελάχιστα κριτήρια δεν δημιουργεί υποχρέωση στο κράτος μέλος να αναγνωρίσει αυτό τον οργανισμό.  2. Όταν κράτος μέλος αναγνωρίσει ένα ή περισσότερους οργανισμούς για τη διεξαγωγή εξέτασης τύπου ΕΟΚ, κοινοποιεί στα άλλα κράτη μέλη και στην Επιτροπή κατάλογο αυτού ή αυτών των οργανισμών. Ανακοινώνει στα άλλα κράτη μέλη και στην Επιτροπή και κάθε  μεταγενέστερη τροποποίηση του καταλόγου.   Άρθρο 11  1. Η βεβαίωση εξέτασης τύπου ΕΟΚ, είναι το έγγραφο με το οποίο ο αναγνωρισμένος οργανισμός βεβαιώνει ότι ένας τύπος μηχανήματος ή/και στοιχείο κατασκευής πληροί τους όρους της παρούσας οδηγίας και των ειδικών σχετικών οδηγιών.  Οι αναγνωρισμένοι οργανισμοί που αναφέρονται στο άρθρο 10, μετά από αίτηση του κατασκευαστή ή του εγκατεστημένου στην Κοινότητα εξουσιοδοτημένου αντιπροσώπου τους, διεξάγουν την εξέταση τύπου ΕΟΚ ενός τύπου μηχανήματος ή/και στοιχείου κατασκευής. Εάν  αυτός ο τύπος ανταποκρίνεται στους όρους της παρούσας οδηγίας και των ειδικών σχετικών οδηγιών και αν ο κατασκευαστής αναλάβει την υποχρέωση να τηρήσει τους όρους που αναφέρονται στο άρθρο 17, καθώς και τους όρους των ειδικών οδηγιών, ο αναγνωρισμένος  οργανισμός χορηγεί τη βεβαίωση εξέτασης τύπου ΕΟΚ. Η βεβαίωση εξέτασης τύπου ΕΟΚ συντάσσεται σύμφωνα με το υπόδειγμα που αναφέρεται στο παράρτημα III, εκτός αν στις ειδικές οδηγίες προβλέπονται αντίθετες διατάξεις.  Τα μηχανήματα ή/και τα στοιχεία κατασκευής που θα κατασκευαστούν μετά από βεβαίωση εξέτασης τύπου ΕΟΚ δεν πρέπει να διαφέρουν από το μηχάνημα για το οποίο χορηγήθηκε αυτή η βεβαίωση.  2. Οι αναγνωρισμένοι οργανισμοί χορηγούν, αρνούνται να χορηγήσουν, αναστέλλουν ή ανακαλούν τη βεβαίωση εξέτασης τύπου ΕΟΚ σύμφωνα με τις διατάξεις του παρόντος κεφαλαίου και του παραρτήματος I.  3. Η αίτηση εξέτασης τύπου ΕΟΚ για έναν τύπο μηχανήματος ή στοιχείου κατασκευής μπορεί να υποβληθεί μόνο σε ένα αναγνωρισμένο οργανισμό.  4. Η βεβαίωση εξέτασης τύπου ΕΟΚ συνοδεύεται από τους όρους που προβλέπονται στο άρθρο 17 και ενδεχομένως από χρονικό περιορισμό ή άλλους όρους που προβλέπονται στις ειδικές οδηγίες.  5. Οι προδιαγραφές για τη βεβαίωση ΕΟΚ περιλαμβάνονται στο παράρτημα I.   Άρθρο 12  1. Εάν ένας αναγνωρισμένος οργανισμός διαπιστώσει ότι ένα ή περισσότερα μηχανήματα ή/και στοιχεία κατασκευής, για τον τύπο των οποίων χορηγήθηκε βεβαίωση εξέτασης τύπου ΕΟΚ, δεν συμφωνούν μ' αυτό τον τύπο, ζητεί από τον κάτοχο της βεβαίωσης να  διορθώσει την κατασκευή εντός προθεσμίας που του καθορίζει και αναστέλλει ενδεχομένως τη βεβαίωση. Η ειδική οδηγία που αναφέρεται σ' αυτό το μηχάνημα ή/και στοιχείο κατασκευής καθορίζει ενδεχομένως τον αριθμό των μηχανημάτων ή στοιχείων κατασκευής που  θεωρείται ότι δικαιολογεί την παρέμβαση του αναγνωρισμένου οργανισμού. Εάν ο κατασκευαστής δεν συμμορφωθεί εντός της επιβληθείσας προθεσμίας, ο ανγνωρισμένος οργανισμός αναστέλλει ή ανακαλεί τη βεβαίωση.  2. Ο αναγνωρισμένος οργανισμός που χορήγησε τη βεβαίωση εξέτασης τύπου ΕΟΚ πρέπει να την ανακαλέσει εάν διαπιστώσει ότι η βεβαίωση αυτή δεν θα έπρεπε να είχε χορηγηθεί ή ότι δεν είχαν πληρωθεί οι όροι που αναφέρονται στο άρθρο 11 παράγραφος 4.  3. Αναστέλλει ή ανακαλεί τη βεβαίωση στην περίπτωση που ο δικαιούχος της βεβαίωσης δεν τηρεί τις υποχρεώσεις του, που αναφέρονται στα άρθρα 11 και 17, έναντι του αναγνωρισμένου οργανισμού.   Άρθρο 13  1. Τα κράτη μέλη μεριμνούν ώστε οι αναγνωρισμένοι οργανισμοί να εκπληρώνουν σωστά τα προαναφερόμενα καθήκοντά τους.  Για το σκοπό αυτό, υποχρεώνουν με κατάλληλα μέτρα τους αναγνωρισμένους οργανισμούς να υποβάλλονται ανά πάσα στιγμή σε έλεγχο των αρμοδίων αρχών του κράτους μέλους που τους όρισε.  2. Ένα κράτος μέλος μπορεί να επιτρέψει σε ένα αναγνωρισμένο από αυτό οργανισμό να αναθέσει, χωρίς να περιορίζεται η ευθύνη του οργανισμού, σε ένα ή περισσότερα εργαστήρια την εκτέλεση των δοκιμών που πρέπει να πραγματοποιηθούν στα πλαίσια της εξέτασης  τύπου ΕΟΚ και του ελέγχου ΕΟΚ που αναφέρεται στο κεφάλαιο V- αυτά τα εργαστήρια πρέπει να ανταποκρίνονται στα κριτήρια που προβλέπονται στο παράρτημα II σημεία 2, 3, 4 και 7.  3. Τα κράτη μέλη λαμβάνουν τα μέτρα που είναι αναγκαία προκειμένου ο αιτών ή το πρόσωπο στο οποίο χορηγείται η βεβαίωση εξέτασης τύπου ΕΟΚ να μπορεί να προσφύγει κατά των αποφάσεων του αναγνωρισμένου οργανισμού να μη χορηγήσει, να αναστείλει ή να  ανακαλέσει τη βεβαίωση εξέτασης τύπου ΕΟΚ.  4. Εάν ένα κράτος μέλος διαπιστώσει ότι ένας αναγνωρισμένος από αυτό οργανισμός δεν εκπληρώνει σωστά τα καθήκοντά του τα οποία αναφέρονται στα άρθρα 11 και 12, το εν λόγω κράτος μέλος λαμβάνει κάθε κατάλληλο μέτρο έναντι αυτού του οργανισμού.  5. Το κράτος μέλος ανακαλεί σε κάθε περίπτωση την αναγνώριση εφόσον διαπιστώσει ότι ο αναγνωρισμένος οργανισμός δεν ανταποκρίνεται πλέον στα ελάχιστα κριτήρια που καθορίζονται στο παράρτημα II ή ότι δεν τηρεί τους όρους που του επέβαλε το κράτος μέλος.   6. Εάν ένα κράτος μέλος δεν ανακαλέσει την αναγνώριση ενός οργανισμού μολονότι δεν ανταποκρίνεται πλέον στα ελάχιστα κριτήρια, κάθε άλλο κράτος μέλος μπορεί να ενημερώσει την Επιτροπή. Η Επιτροπή λαμβάνει τα μέτρα που είναι κατάλληλα για να δοθεί λύση.    Άρθρο 14  1. Το κράτος μέλος που ανακαλεί την αναγνώριση ενός οργανισμού, λαμβάνει κάθε χρήσιμο μέτρο, πριν ανακαλέσει την αναγνώριση, προκειμένου να μην υπάρξει διακοπή κατά την πραγματοποίηση των υποχρεώσεων και καθηκόντων που προκύπτουν από τη  χορήγηση βεβαιώσεων εξέτασης τύπου ΕΟΚ από αυτό τον οργανισμό.  2. Το κράτος μέλος, πριν ανακαλέσει την αναγνώριση, πρέπει να αποσύρει όλες τις βεβαιώσεις που χορήγησε αυτός ο οργανισμός, εφόσον είχαν χορηγηθεί αδικαιολόγητα.   Άρθρο 15  1. Εάν σε ένα κράτος μέλος διαπιστωθεί μία από τις περιπτώσεις που αναφέρονται στο άρθρο 12, οι αρμόδιες αρχές αυτού του κράτους μέλους ενημερώνουν το κράτος μέλος στο οποίο χορηγήθηκε η βεβαίωση.  2. Οι αρμόδιες αρχές του κράτους μέλους όπου χορηγήθηκε η βεβαίωση τύπου ΕΟΚ υποχρεώνουν τον αναγνωρισμένο οργανισμό να λάβει τα μέτρα που προβλέπονται στο άρθρο 12.  3. Σε περίπτωση διαφωνίας μεταξύ του κράτους μέλους όπου χορηγήθηκε η βεβαίωση εξέτασης τύπου ΕΟΚ και ενός άλλου κράτους μέλους, η Επιτροπή ενημερώνεται και λαμβάνει τα κατάλληλα μέτρα.   ΚΕΦΑΛΑΙΟ V Έλεγχος ΕΟΚ   Άρθρο 16  Τα κράτη μέλη εξασφαλίζουν τον έλεγχο ΕΟΚ, ο οποίος έχει ως αντικείμενο την ορθή χρήση του σήματος ΕΟΚ.  Ο έλεγχος αυτός μπορεί να πραγματοποιείται από τους αναγνωρισμένους οργανισμούς που αναφέρονται στο άρθρο 10 που έχουν χορηγήσει βεβαίωση τύπου ΕΟΚ. Ο έλεγχος αυτός πραγματοποιείται μεταξύ άλλων με τυχαία δειγματοληψία. Οι διεξάγοντες τον έλεγχο  οργανισμοί οφείλουν, εν πάση περιπτώσει, να ανταποκρίνονται στα κριτήρια του παραρτήματος II και πρέπει να ανακοινώνονται σύμφωνα με το άρθρο 10.   Άρθρο 17  1. Ο κατασκευαστής ή ο εγκατεστημένος στην Κοινότητα εξουσιοδοτημένος αντιπρόσωπός του μόλις κάνει χρήση του σήματος ΕΟΚ, οφείλει:  α) να ενημερώσει τον αναγνωρισμένο οργανισμό που χορήγησε τη βεβαίωση τύπου ΕΟΚ:  - για τους χώρους κατασκευής ή/και για τους χώρους εναποθηκεύσεως σύμφωνα με την αίτηση του αναγνωρισμένου οργανισμού,  - για την ημερομηνία κατά την οποία αρχίζει η κατασκευή,  - για κάθε άλλη πληροφορία την οποία χρειάζεται ο οργανισμός για να φέρει σε πέρας το έργο του και η οποία προβλέπεται από την ειδική οδηγία- β) να επιτρέπει την είσοδο στους εν λόγω χώρους κατασκευής ή/και εναποθηκεύσεως, καθώς και την πρόσβαση στα μητρώα ελέγχου, στους υπαλλήλους του αναγνωρισμένου οργανισμού που έχει χορηγήσει τη βεβαίωση, προκειμένου να προβούν σε έλεγχο, και να τους  δώσει τις αναγκαίες για τον έλεγχο αυτό πληροφορίες- γ) να επιτρέπει στον αναγνωρισμένο οργανισμό που χορήγησε τη βεβαίωση, τη λήψη ενός ή περισσοτέρων μηχανημάτων ή/και στοιχείων κατασκευής από τους χώρους κατασκευής ή εναποθηκεύσεως προς έλεγχο.  2. Ο αναγνωρισμένος οργανισμός που χορήγησε τη βεβαίωση τύπου ΕΟΚ πρέπει να παραδίδει στους άλλους αναγνωρισμένους οργανισμούς, στα κράτη μέλη και στην Επιτροπή, εφόσον το ζητούν, αντίγραφο του πρακτικού δοκιμής και, ενδεχομένως, του τεχνικού φακέλου.  3. Ο δικαιούχος του σήματος ΕΟΚ οφείλει να διοργανώσει ή να εξασφαλίσει τη διοργάνωση ελέγχου κατασκευής και να διαθέτει τον αναγκαίο εξοπλισμό για τον έλεγχο, κατά συνεχή και επαρκή τρόπο, της πιστότητας των κατασκευαζομένων μηχανημάτων ή/και των  στοιχείων κατασκευής προς το μηχάνημα για το οποίο χορηγήθηκε βεβαίωση τύπου ΕΟΚ.   Άρθρο 18  1. Ο αναγνωρισμένος οργανισμός που χορήγησε τη βεβαίωση τύπου ΕΟΚ διοργανώνει τον έλεγχο ΕΟΚ των κατασκευασμένων μηχανημάτων ή/και στοιχείων κατασκευής για τα οποία έχει χορηγηθεί βεβαίωση τύπου ΕΟΚ.  Ο έλεγχος αυτός πρέπει να επιτρέπει καταρχήν στον αναγνωρισμένο οργανισμό να επαληθεύει ότι ο κατασκευαστής διαθέτει τα μέσα ελέγχου που αναφέρονται στο άρθρο 17 παράγραφος 3 και, στη συνέχεια, ότι ασκεί πράγματι έλεγχο πιστότητας των κατασκευαζομένων  μηχανημάτων ή/και στοιχείων κατασκευής προς τη συσκευή που αποτέλεσε αντικείμενο βεβαίωσης τύπου ΕΟΚ, παραδείγματος χάρη ότι τηρεί μητρώα ελέγχου, εφόσον τούτο του ζητήθηκε.  Επιπλέον, ο αναγνωρισμένος οργανισμός μπορεί να προβαίνει σε τυχαίες δειγματοληψίες στους χώρους κατασκευής ή στους χώρους αποθηκεύσεως που έχουν ορισθει. Οι αναγνωρισμένοι οργανισμοί έχουν επίσης δικαίωμα να προβαίνουν επί πληρωμή σε δειγματοληψίες σε  κάθε εμπορικό στάδιο.  2. Αν ο χώρος κατασκευής, αποθηκεύσεως ή διαθέσεως στο εμπόριο βρίσκεται σε κράτος μέλος εκτός από το κράτος μέλος του αναγνωρισμένου οργανισμού που έχει χορηγήσει τη βεβαίωση τύπου ΕΟΚ, ο οργανισμός αυτός έρχεται σε επαφή, εφόσον υπάρχει ανάγκη, με τον  αναγνωρισμένο οργανισμό του κράτους μέλους στον οποίο πρέπει να πραγματοποιηθεί η δειγματοληψία για τους ελέγχους που αναφέρονται ανωτέρω.  Ο αναγνωρισμένος οργανισμός που πραγματοποιεί τον έλεγχο, συντάσσει έκθεση προς τον αναγνωρισμένο οργανισμό που χορήγησε τη βεβαίωση τύπου ΕΟΚ.   Άρθρο 19  1. Στην περίπτωση που οι έλεγχοι που αναφέρονται στο άρθρο 18 καταδείξουν ότι τα μηχανήματα ή/και στοιχεία κατασκευής δεν είναι σύμφωνα προς το μηχάνημα ή/και στοιχείο κατασκευής στο οποίο χορηγήθηκε βεβαίωση τύπου ΕΟΚ ή/και ότι οι  προδιαγραφές της παρούσας οδηγίας και της σχετικής ειδικής οδηγίας δεν έχουν όλες τηρηθεί, ο αναγνωρισμένος οργανισμός πρέπει να λάβει απέναντι στον κάτοχο του σήματος ΕΟΚ ένα από τα ακόλουθα μέτρα:  α) απλή προειδοποίηση με τακτή προθεσμία για να πάψουν οι διαπιστούμενες παρατυπίες- β) προειδοποίηση, όπως προβλέπεται στο στοιχείο α), αλλά συνοδευόμενη από ελέγχους σε μεγαλύτερη συχνότητα- γ) αναστολή της βεβαίωσης τύπου ΕΟΚ- δ) ανάκληση της βεβαίωσης τύπου ΕΟΚ.  Τα μέτρα αυτά πρέπει να λαμβάνονται μόνο από τον αναγνωρισμένο οργανισμό που χορήγησε τη βεβαίωση τύπου ΕΟΚ.  2. Τα δύο πρώτα μέτρα λαμβάνονται όταν οι διαφορές δεν επηρεάζουν το γενικό σχεδιασμό του μηχανήματος ή όταν οι διαπιστούμενες παρατυπίες είναι ελάχιστες και, εν πάση περιπτώσει, δεν θέτουν σε κίνδυνο την ασφάλεια ή την υγεία.  Λαμβάνεται ένα από τα δύο τελευταία μέτρα, εφόσον οι διαφορές ή οι διαπιστούμενες παρατυπίες είναι σημαντικές και, εν πάση περιπτώσει, εφόσον θέτουν σε κίνδυνο την ασφάλεια ή την υγεία.  3. Ο αναγνωρισμένος οργανισμός που χορήγησε τη βεβαίωση τύπου ΕΟΚ οφείλει επίσης να ανακαλέσει τη βεβαίωση:  - όταν ο κατασκευαστής ή ο εντολοδόχος του που είναι εγκατεστημένος στην Κοινότητα εμποδίζει τη διεξαγωγή των ελέγχων που προβλέπονται στο άρθρο 18,  - όταν διαπιστώνει ότι η βεβαίωση τύπου ΕΟΚ έπρεπε να μην έχει χορηγηθεί.  4. Αν ο αναγνωρισμένος οργανισμός που εξέδωσε τη βεβαίωση τύπου ΕΟΚ πληροφορηθεί από τον αναγνωρισμένο οργανισμό ενός άλλου κράτους μέλους την ύπαρξη μιας από τις περιπτώσεις που αναφέρονται στις παραγράφους 2 και 3, λαμβάνει επίσης, κατόπιν  διαβουλεύσεως με τον οργανισμό αυτό, τα μέτρα που προβλέπονται στις εν λόγω παραγράφους.  5. Η αναστολή ή η ανάκληση βεβαίωσης τύπου ΕΟΚ ανακοινώνονται στα άλλα κράτη μέλη και τους άλλους αναγνωρισμένους οργανισμούς.   ΚΕΦΑΛΑΙΟ VI Κοινές διατάξεις για τις διαδικασίες έγκρισης ΕΟΚ, εξακρίβωσης ΕΟΚ και εξέτασης τύπου ΕΟΚ   Άρθρο 20  1. Η πιστότητα ενός μηχανήματος ή/και στοιχείου κατασκευής προς τον τύπο που εγκρίθηκε ή για τον οποίο χορηγήθηκε βεβαίωση εξέτασης τύπου ΕΟΚ, πιστοποιείται με την επίθεση σήματος πιστότητας ΕΟΚ.  2. Η βεβαίωση έγκρισης ΕΟΚ ή η βεβαίωση εξέτασης τύπου ΕΟΚ παρέχει το δικαίωμα στον κατασκευαστή να επιθέσει, με δική του ευθύνη, το σήμα πιστότητας ΕΟΚ επί των προϊόντων που θα διατεθούν στο εμπόριο, τα οποία ανταποκρίνονται στον τύπο για τον οποίο  χορηγήθηκε αυτή η βεβαίωση ή/και εάν το προβλέπει η ειδική οδηγία, να εκδώσει πιστοποιητικό πιστότητας σύμφωνα με το υπόδειγμα του παραρτήματος IV.  Οι προδιαγραφές για το σήμα ΕΟΚ αναφέρονται στο παράρτημα I.  3. Τα κράτη μέλη λαμβάνουν κάθε χρήσιμο μέτρο προκειμένου να εξασφαλισθεί ότι τα ανυψωτικά μηχανήματα ή τα μηχανήματα διακινήσεως φορτίων ή/και τα στοιχεία κατασκευής που υπόκεινται στην έγκριση ΕΟΚ ή/και στην εξακρίβωση ΕΟΚ ή στην εξέταση τύπου ΕΟΚ δεν  θα φέρουν σήματα ή επιγραφές που να δημιουργούν σύγχυση με το σήμα ΕΟΚ.   Άρθρο 21  Κάθε κράτος μέλος κοινοποιεί στα άλλα κράτη μέλη και την Επιτροπή:  - τον κατάλογο των υπηρεσιών που, στα πλαίσια της έγκρισης ΕΟΚ ή/και της πιστοποίησης ΕΟΚ, είναι επιφορτισμένες να διεξάγουν τις εξετάσεις και τις δοκιμές,  - τον κατάλογο των αναγνωρισμένων οργανισμών που είναι επιφορτισμένοι να προβούν στην εξέταση τύπου ΕΟΚ και ελέγχου ΕΟΚ,  - κάθε μεταγενέστερη τροποποίηση αυτών των καταλόγων.   ΚΕΦΑΛΑΙΟ VII Προσαρμογή των οδηγιών στην τεχνική πρόοδο   Άρθρο 22  1. Οι τροποποιήσεις που είναι αναγκαίες για την προσαρμογή στην τεχνική πρόοδο του παραρτήματος I της παρούσας οδηγίας, εξαιρέσει των σημείων 1.1 και 5, θεσπίζονται σύμφωνα με τη διαδικασία που προβλέπεται στο άρθρο 5 της οδηγίας 73/361/ΕΟΚ.  2. Στις ειδικές οδηγίες για τα ανυψωτικά μηχανήματα ή τα μηχανήματα διακινήσεως φορτίων ή/και τα στοιχεία κατασκευής, καθορίζεται ποιες διατάξεις των τεχνικών παραρτημάτων της μπορούν ή δεν μπορούν να θεσπισθούν με την ίδια διαδικασία.   ΚΕΦΑΛΑΙΟ VIII Ρήτρα παρεκκλίσεως   Άρθρο 23  1. Ο σχεδιασμός και οι τρόποι κατασκευής ενός μηχανήματος ή/και στοιχείου κατασκευής δύνανται, σε συγκεκριμένες περιπτώσεις, να αποκλίνουν από ορισμένες διατάξεις που προβλέπονται στις ειδικές οδηγίες, χωρίς αυτό το μηχάνημα ή/και στοιχείο  κατασκευής να παύσει να απολαύει των ευεργετικών διατάξεων του άρθρου 3 παράγραφος 2 της παρούσας οδηγίας, αν οι γενόμενες τροποποιήσεις αποσκοπούν να προσφέρουν τουλάχιστον ίση προστασία για την ασφάλεια και την υγεία.  2. Καθεμία από τις ειδικές οδηγίες αναφέρει ρητώς είτε τις διατάξεις από τις οποίες δύναται να υπάρξει παρέκκλιση είτε τις διατάξεις από τις οποίες δεν δύναται να υπάρξει παρέκκλιση.  3. Εφόσον γίνει δεκτή αίτηση παρεκκλίσεως, εφαρμόζεται η ακόλουθη διαδικασία:  α) το κράτος μέλος διαβιβάζει -άμεσα, στην περίπτωση της διαδικασίας έγκρισης ΕΟΚ ή έμμεσα μέσω του αναγνωρισμένου οργανισμού που έχει ορίσει, στην περίπτωση της διαδικασίας εξέτασης τύπου ΕΟΚ- τα έγγραφα που περιέχουν την περιγραφή του μηχανήματος  ή/και στοιχείου κατασκευής, καθώς και τα δικαιολογητικά της αιτήσεως εξαιρέσεως, ιδίως τα αποτελέσματα των δοκιμών που ενδεχομένως πραγματοποιήθηκαν στην Επιτροπή. Η Επιτροπή αποστέλλει αντίγραφο στα άλλα κράτη μέλη, τα οποία διαθέτουν προθεσμία 4 μηνών  μετά την ανακοίνωση αυτή για να διατυπώσουν τη συμφωνία ή διαφωνία τους έναντι του συγκεκριμένου κράτους μέλους ή για να ζητήσουν να έρθει το θέμα ενώπιον της επιτροπής που δημιουργήθηκε με την οδηγία 73/361/ΕΟΚ. Αντίγραφο κάθε ανακοίνωσης αποστέλλεται  στην Επιτροπή. Η αλληλογραφία αυτή είναι εμπιστευτική- β) αν κανένα κράτος μέλος δεν εκφράσει τη διαφωνία του ή δεν ζητήσει τη σύγκληση της επιτροπής πριν από τη λήξη της προθεσμίας που προβλέπεται στο στοιχείο α), η Επιτροπή μπορεί να συγκαλέσει την επιτροπή ή να επιτρέψει στο κράτος μέλος να χορηγεί το  ίδιο ή να αναθέσει τη χορήγηση της αιτηθείσας παρέκκλισης, και ενημερώνει σχετικά τα λοιπά κράτη μέλη- γ) αν ένα κράτος μέλος δεν απαντήσει καθόλου πριν από τη λήξη της προβλεπόμενης προθεσμίας, θεωρείται ότι αυτό το κράτος μέλος συναινεί- δ) στην αντίθετη περίπτωση, η Επιτροπή αποφασίζει για την αίτηση παρέκκλισης, αφού λάβει τη γνώμη της επιτροπής που συνεστήθη με την οδηγία 73/361/ΕΟΚ- ε) τα έγγραφα αυτά συντάσσονται στην ή στις επίσημες γλώσσες του κράτους προορισμού ή, σε ειδικές περιπτώσεις, σε άλλη γλώσσα αποδεκτή από το κράτος αυτό.  4. Σε περίπτωση βεβαιώσεως, που εκδίδεται από τον ίδιο τον κατασκευαστή, δεν μπορεί να γίνει παρέκκλιση, κατ' εφαρμογή των διατάξεων της παραγράφου 1, από τις διατάξεις της οδηγίας παρά μόνο εάν ένας αναγνωρισμένος οργανισμός βεβαιώσει τον κατασκευαστή  ότι η σχεδιαζόμενη παρέκκλιση δεν παραβλάπτει την ασφάλεια.  Πριν χορηγηθεί η παρέκκλιση, ο αναγνωρισμένος οργανισμός ενημερώνει τους άλλους αναγνωρισμένους οργανισμούς. Σε περίπτωση αμφισβητήσεως εκ μέρους ενός από τους οργανισμούς αυτούς εντός προθεσμίας δύο μηνών, το θέμα φέρεται ενώπιον της Επιτροπής μέσω  ενός κράτους μέλους. Η Επιτροπή προσπαθεί να επιλύσει τη διαφορά. Αν υπάρξει ανάγκη, συγκαλεί την επιτροπή που συνεστήθη με την οδηγία 73/361/ΕΟΚ και αποφασίζει αφού λάβει τη γνώμη της.   ΚΕΦΑΛΑΙΟ IX Ρήτρα διασφαλίσεως   Άρθρο 24  1. Αν κράτος μέλος διαπιστώσει, βάσει εμπεριστατωμένης αιτιολογήσεως, ότι ένα ή περισσότερα ανυψωτικά μηχανήματα ή μηχανήματα διακινήσεως φορτίων ή/και ένα στοιχείο κατασκευής, μολονότι είναι σύμφωνα προς τις προδιαγραφές της παρούσας οδηγίας  και των ειδικών οδηγιών, παρουσιάζουν κίνδυνο για την ασφάλεια ή/και την υγεία, αυτό το κράτος μέλος δύναται να απαγορεύσει προσωρινά στην επικράτειά του τη διάθεση στην αγορά ή τη θέση σε λειτουργία για χρήση σύμφωνη με τον προορισμό αυτού του  μηχανήματος ή/και του στοιχείου κατασκευής ή να την υποβάλει σε ειδικούς όρους. Ενημερώνει περί τούτου αμέσως την Επιτροπή και τα άλλα κράτη μέλη αιτιολογώντας επαρκώς την απόφασή του.  2. Η Επιτροπή εντός προθεσμίας έξι εβδομάδων προβαίνει σε διαβουλεύσεις με τα ενδιαφερόμενα κράτη μέλη και κατόπιν διατυπώνει χωρίς καθυστέρηση τη γνώμη της και λαμβάνει τα κατάλληλα μέτρα.  3. Αν η Επιτροπή είναι της γνώμης ότι τεχνικές προσαρμογές της οδηγίας είναι αναγκαίες, οι προσαρμογές αυτές θεσπίζονται είτε από την Επιτροπή είτε από το Συμβούλιο σύμφωνα με τη διαδικασία που προβλέπεται στο άρθρο 5 της οδηγίας 73/361/ΕΟΚ. Σ' αυτή την  περίπτωση το κράτος μέλος που θέσπισε μέτρα διασφαλίσεως δύναται να τα διατηρήσει μέχρι της ενάρξεως ισχύος των προσαρμογών αυτών.   ΚΕΦΑΛΑΙΟ X Τελικές διατάξεις   Άρθρο 25  Τα έξοδα που προκύπτουν από την έγκριση ΕΟΚ, την εξακρίβωση ΕΟΚ, την εξέταση τύπου ΕΟΚ και τον έλεγχο ΕΟΚ επιβαρύνουν τον κατασκευαστή ή τον εγκατεστημένο στην Κοινότητα εξουσιοδοτημένο εκπρόσωπό του, ο οποίος ζήτησε να τύχει της εφαρμογής  αυτών των διαδικασιών.   Άρθρο 26  Κάθε απόφαση που λαμβάνεται κατ' εφαρμογή της παρούσας οδηγίας ή των ειδικών οδηγιών, η οποία συνεπάγεται άρνηση έγκρισης ΕΟΚ, εξακρίβωσης ΕΟΚ ή εξέτασης τύπου ΕΟΚ, αναστολή ή ανάκληση βεβαίωση έγκρισης ΕΟΚ, εξακρίβωσης ΕΟΚ ή εξέτασης τύπου  ΕΟΚ ή απαγόρευση διαθέσεως στην αγορά, ή θέσεως σε λειτουργία ανυψωτικών μηχανημάτων ή μηχανημάτων διακινήσεως φορτίων τύπου ΕΟΚ ή/και στοιχείων κατασκευής τύπου ΕΟΚ, αιτιολογείται δεόντως. Κοινοποιείται το ταχύτερο στον ενδιαφερόμενο με υπόδειξη των  ενδίκων μέσων τα οποία μπορούν να ασκηθούν σύμφωνα με την ισχύουσα νομοθεσία στο εν λόγω κράτος μέλος και των προθεσμιών εντός των οποίων τα ένδικα αυτά μέσα μπορούν να ασκηθούν.   Άρθρο 27  1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία, κατά τρόπο ώστε οι διατάξεις αυτές να αρχίσουν να ισχύουν ταυτόχρονα με τις διατάξεις που θεσπίστηκαν κατ'  εφαρμογή της οδηγίας 84/529/ΕΟΚ (6). Ενημερώνουν αμέσως σχετικά την Επιτροπή.  2. Τα κράτη μέλη μεριμνούν για τη γνωστοποίηση στην Επιτροπή του κειμένου των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 28  Η παρούσα οδηγία απευθύνεται στα κράτη μέλη.  Βρυξέλλες, 17 Σεπτεμβρίου 1984.  Για το Συμβούλιο Ο Πρόεδρος P. BARRY  (1) ΕΕ αριθ. C 221 της 29. 9. 1975, σ. 1.  (2) ΕΕ αριθ. C 7 της 12. 1. 1976, σ. 37.  (3) ΕΕ αριθ. C 131 της 12. 6. 1976, σ. 31.  (4) ΕΕ αριθ. L 42 της 23. 2. 1970, σ. 1.  (5) ΕΕ αριθ. L 335 της 5. 12. 1973, σ. 51.  (6) Βλέπε σ. 86 της παρούσας Επίσημης Εφημεριδας.      .ΠΑΡΑΡΤΗΜΑ I   ΕΓΚΡΙΣΗ ΕΟΚ ΚΑΙ ΕΞΕΤΑΣΗ ΠΡΟΤΥΠΟΥ ΕΟΚ  1. ΑΙΤΗΣΗ ΕΓΚΡΙΣΕΩΣ ΕΟΚ Ή ΕΞΕΤΑΣΕΩΣ ΠΡΟΤΥΠΟΥ ΕΟΚ 1.1. Η αίτηση και η σχετική αλληλογραφία συντάσσονται στην επίσημη γλώσσα (ή σε μία από τις επίσημες γλώσσες) του κράτους στο οποίο υποβάλλεται αυτή η αίτηση. Το εν λόγω κράτος ή ο (οι) αναγνωρισμένος(οι) οργανισμός(οί), που έχει ορίσει, έχει(ουν)  δικαίωμα να απαιτήσει(ουν) όπως τα συνημμένα έγγραφα είναι επίσης συντεταγμένα στην αυτή επίσημη γλώσσα.  1.2. Η αίτηση περιέχει τα ακόλουθα στοιχεία:  - το όνομα και τη διεύθυνση του κατασκευαστή ή της επιχειρήσεως, του εξουσιοδοτημένου εκπροσώπου,  - την κατηγορία της συσκευής ή/και του στοιχείου κατασκευής,  - την προβλεπόμενη χρήση ή τις ενδεχόμενες απαγορεύσεις,  - τον ενδεχόμενο διακριτικό τίτλο ή τον τύπο,  - τα τεχνικά χαρακτηριστικά.  1.3. Η αίτηση συνοδεύεται από δύο αντίτυπα των απαραιτήτων προς εξέτασή της εγγράφων, ιδίως:  1.3.1.   τον τεχνικό φάκελο που αναφέρεται στις ειδικές οδηγίες,  - τους χώρους για το σήμα ΕΟΚ που αναφέρονται στην παρούσα οδηγία και για τα άλλα σήματα που προβλέπονται από τις ειδικές οδηγίες,  1.3.2.   μια δήλωση που να πιστοποιεί ότι καμία άλλη αίτηση εγκρίσεως ΕΟΚ ή εξετάσεως τύπου ΕΟΚ δεν έχει κατατεθεί για τον ίδιο τύπο συσκευής ή/και το στοιχείο κατασκευής,  1.3.3.   κατά περίπτωση, τα έγγραφα για τις εθνικές εγκρίσεις που έχουν ήδη ληφθεί και τα στοιχεία κατασκευής που έχουν χρησιμοποιηθεί και αποτελούν το αντικείμενο εγκρίσεως ΕΟΚ ή εξετάσεως τύπου ΕΟΚ και ενδεχομένως πιστοποιήσεως ΕΟΚ.  2. ΕΞΕΤΑΣΗ ΤΗΣ ΑΙΤΗΣΕΩΣ 2.1. Η εξέταση της αιτήσεως γίνεται βάσει των σχεδίων κατασκευής και ενδεχομένως επί των συσκευών ή/και των κατασκευαστικών στοιχείων.  Η εξέταση αυτή περιλαμβάνει όλες τις εξετάσεις και δοκιμές που προβλέπονται στην παρούσα οδηγία και τις σχετικές ειδικές οδηγίες.  2.2. Οι ειδικές οδηγίες για τις διάφορες κατηγορίες ανυψωτικών μηχανημάτων ή μηχανημάτων διακινήσεως φορτίων ή/και στοιχείων κατασκευής ορίζουν εν ανάγκη τους κανόνες κατασκευής, υπολογισμού και εξέτασης και τους συντελεστές που πρέπει να  χρησιμοποιηθούν για τον υπολογισμό, και καθορίζουν τη φύση και την ποιότητα των υλικών που γίνονται δεκτά για την κατασκευή αυτών των ανυψωτικών μηχανημάτων ή των μηχανημάτων διακινήσεως φορτίων.  3. ΒΕΒΑΙΩΣΕΙΣ ΚΑΙ ΣΗΜΑ ΕΟΚ Η βεβαίωση εγκρίσεως ΕΟΚ ή η βεβαίωση εξετάσεως ΕΟΚ επαναλαμβάνει τα συμπεράσματα της εξέτασης του τύπου και αναφέρει τους όρους από τους οποίους ενδεχομένως συνοδεύεται. Συνοδεύεται από αναγκαίες περιγραφές και σχέδια προς αναγρώριση του τύπου και  ενδεχομένως για την επεξήγηση της λειτουργίας του. Το σήμα ΕΟΚ το προβλεπόμενο στο άρθρο 20 αποτελείται από ένα ειδικού σχήματος γράμμα ε περιβαλλόμενο από εξάγωνο περιέχον:  - στο άνω μέρος, τον αριθμό που χαρακτηρίζει την ειδική οδηγία και έχει δοθεί κατά τη χρονολογική σειρά αποδοχής, και τα κεφαλαία διακριτικά γράμματα του κράτους που χορήγησε τη βεβαίωση (B για το Βέλγιο, D για την Ομοσπονδιακή Δημοκρατία της Γερμανίας,  DK για τη Δανία, F για τη Γαλλία, GR για την Ελλάδα, I για την Ιταλία, IRL για την Ιρλανδία, L για το Λουξεμβούργο, NL για τις Κάτω Χώρες, UK για το Ηνωμένο Βασίλειο) και τους δύο τελευταίους αριθμούς του έτους της βεβαίωσης. Ο αριθμός που χαρακτηρίζει  την ειδική οδηγία, στην οποία αναφέρεται η βεβαίωση, θα δίδεται από το Συμβούλιο κατά τη θέσπιση της εν λόγω οδηγίας,  - στο κάτω μέρος, το χαρακτηριστικό αριθμό της βεβαίωσης.  Ένα παράδειγμα αυτού του σήματος ευρίσκεται στο σημείο 6.1.  4. ΤΡΟΠΟΠΟΙΗΣΗ ΤΟΥ ΠΡΟΪΟΝΤΟΣ ΠΟΥ ΔΙΑΤΙΘΕΤΑΙ ΣΤΗΝ ΑΓΟΡΑ Το κράτος μέλος ή ο αναγνωρισμένος οργανισμός που χορήγησε τη βεβαίωση πρέπει να ειδοποιείται για κάθε σημαντική τροποποίηση, ιδίως αν συνεπάγεται αλλαγή της εμπορικής ονομασίας του προϊόντος.  5. ΔΗΜΟΣΙΟΤΗΤΑ ΤΩΝ ΒΕΒΑΙΩΣΕΩΝ 5.1. Απόσπασμα των βεβαιώσεων δημοσιεύεται στην Επίσημη Εφημερίδα των Ευρωπαϊκών Κοινοτήτων.  5.2. Τη στιγμή της κοινοποιήσεως στον ενδιαφερόμενο, αντίγραφα της βεβαιώσεως στέλλονται από το κράτος μέλος που χορηγεί τη βεβαίωση στην Επιτροπή και στα άλλα κράτη μέλη, τα οποία μπορούν επίσης να λάβουν αντίγραφο του οριστικού τεχνικού φακέλου της  συσκευής και των πρακτικών των εξετάσεων και δοκιμών που υπέστη.  5.3. Η ανάκληση βεβαιώσεως ΕΟΚ αποτελεί το αντικείμενο της διαδικασίας δημοσιότητας που προβλέπεται στα σημεία 5.1 και 5.2.  5.4. Σε περίπτωση αρνήσεως χορηγήσεως βεβαιώσεως, το κράτος μέλος, άμεσα στα πλαίσια της εγκρίσεως ΕΟΚ ή με πρωτοβουλία του αναγνωρισμένου οργανισμού στα πλαίσια της εξετάσεως ΕΟΚ, ενημερώνει σχετικά τα άλλα κράτη μέλη και την Επιτροπή.  6. ΣΗΜΑ ΕΟΚ 6.1. Σήμα ΕΟΚ (βλ. σημείο 3) Παράδειγμα:  Βεβαίωση εκδοθείσα από την Ομοσπονδιακή Δημοκρατία της Γερμανίας ή από αναγνωρισμένο οργανισμό που όρισε, το 1979, κατ' εφαρμογή της πρώτης ειδικής οδηγίας.  Χαρακτηριστικός αριθμός της βεβαίωσης.  6.2. Οι ειδικές οδηγίες μπορούν να ορίζουν τη θέση και τις διαστάσεις του σήματος ΕΟΚ.  Στην περίπτωση που δεν γίνεται μνεία στις ειδικές οδηγίες, τα γράμματα και οι αριθμοί κάθε σήματος πρέπει να είναι ύψους το λιγότερο 5 χιλιοστών.  6.3. Το σήμα αυτό πρέπει να είναι ορατό, ευανάγνωστο και ανεξίτηλο πάνω σε κάθε μηχάνημα και στοιχείο κατασκευής.       ΠΑΡΑΡΤΗΜΑ II   ΚΡΙΤΗΡΙΑ ΤΑ ΟΠΟΙΑ ΠΡΕΠΕΙ ΝΑ ΛΑΒΟΥΝ ΥΠΟΨΗ ΤΟΥΣ ΤΑ ΚΡΑΤΗ ΜΕΛΗ ΓΙΑ ΤΟΝ ΚΑΘΟΡΙΣΜΟ ΤΩΝ ΑΝΑΓΝΩΡΙΣΜΕΝΩΝ ΟΡΓΑΝΙΣΜΩΝ  1. Ο οργανισμός, ο διευθυντής αυτού και το προσωπικό του δεν επιτρέπεται να είναι ούτε ο εφευρέτης, ούτε ο κατασκευαστής, ούτε ο προμηθευτής,  ούτε ο εγκαταστάτης των μηχανημάτων, ούτε ο εξουσιοδοτημένος εκπρόσωπος ενός εξ αυτών των προσώπων. Δεν δύνανται να παρέμβουν, ούτε απευθείας ούτε κατόπιν εντολής στο σχεδιασμό, την κατασκευή, την εμπορία, την αντιπροσωπεία ή τη συντήρηση αυτών των  μηχανημάτων και κατασκευαστικών στοιχείων. Τούτο δεν αποκλείει τη δυνατότητα ανταλλαγής τεχνικών πληροφοριών μεταξύ του κατασκευαστή και του αναγνωρισμένου οργανισμού.  2. Το προσωπικό, το επιφορτισμένο με την εξέταση των μηχανημάτων για τη χορήγηση της βεβαιώσεως εξετάσεως τύπου ΕΟΚ και των ελέγχων, οφείλει να εκτελεί τα καθήκοντά του με τη μεγαλύτερη ακεραιότητα και τη μεγαλύτερη τεχνική ικανότητα και οφείλει να  είναι ελεύθερο από οποιεσδήποτε πιέσεις και προτροπές, ιδίως οικονομικής φύσεως, που δύνανται να επηρεάσουν την κρίση του ή τα πορίσματα των εργασιών του, ειδικότερα από εκείνες που προέρχονται από πρόσωπα ή ομάδες προσώπων ενδιαφερομένων για τα  αποτελέσματα της εξετάσεως.  3. Οι οργανισμοί, που είναι επιφορτισμένοι με την εξέταση των μηχανημάτων και των στοιχείων κατασκευής για τη χορήγηση της βεβαιώσεως ΕΟΚ και των ελέγχων, πρέπει να έχουν προσωπικό και να διαθέτουν τα αναγκαία μέσα για να εκπληρούν με κατάλληλο τρόπο τα  τεχνικά και διοικητικά καθήκοντα που συνδέονται με τη χορήγηση των βεβαιώσεων ΕΟΚ και τη διεξαγωγή των ελέγχων, και να χρησιμοποιούν το απαιτούμενο υλικό για έκτακτους ελέγχους και εξετάσεις.  4. Το προσωπικό που είναι επιφορτισμένο με τις εξετάσεις και τους ελέγχους πρέπει να διαθέτει:  - καλή τεχνική και επαγγελματική κατάρτιση,  - ικανοποιητική γνώση των προδιαγραφών των σχετικών με τους ελέγχους και τις εξετάσεις που διενεργεί, και επαρκή πρακτική αυτών των εργασιών,  - την απαιτούμενη ικανότητα για τη διατύπωση των πρακτικών και των αναφορών που απαιτούνται για την υλοποίηση των πραγματοποιούμενων εργασιών. 5. Πρέπει να διασφαλίζεται η ανεξαρτησία του προσωπικού του επιφορτισμένου με τον έλεγχο. Οι απολαβές κάθε υπαλλήλου δεν πρέπει να εξαρτώνται ούτε από τον αριθμό των ελέγχων που πραγματοποιεί ούτε από τα αποτελέσματα αυτών των ελέγχων.  6. Ο αναγνωρισμένος οργανισμός πρέπει να συμβάλλεται με σύμβαση ασφαλίσεως καλύπτουσα την αστική του ευθύνη εκτός αν η ευθύνη αυτή καλύπτεται από το κράτος δυνάμει του εθνικού δικαίου.  7. Το προσωπικό του αναγνωρισμένου οργανισμού δεσμεύεται από το επαγγελματικό απόρρητο για οτιδήποτε πληροφορείται κατά την άσκηση των καθηκόντων του (εξαιρούνται οι αρμόδιες διοικητικές αρχές του κράτους εντός του οποίου ασκεί τη δραστηριότητά του)  εντός των πλαισίων της παρούσας οδηγίας και των ειδικών οδηγιών ή κάθε άλλης διατάξεως εσωτερικού δικαίου που προσδίδει ισχύ στις οδηγίες αυτές.       ΠΑΡΑΡΤΗΜΑ III   ΥΠΟΔΕΙΓΜΑ ΒΕΒΑΙΩΣΕΩΣ ΕΓΚΡΙΣΕΩΣ ΕΟΚ Ή ΕΞΕΤΑΣΕΩΣ ΤΥΠΟΥ ΕΟΚ ΑΝΥΨΩΤΙΚΟΥ ΜΗΧΑΝΗΜΑΤΟΣ Ή ΜΗΧΑΝΗΜΑΤΟΣ ΑΝΑΚΙΝΗΣΕΩΣ ΦΟΡΤΙΩΝ Ή/ΚΑΙ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ  Ένδειξη της αρμόδιας διοικητικής αρχής ή του αναγνωρισμένου οργανισμού ...  ...  ...  ...  Βεβαίωση εγκρίσεως ΕΟΚ/εξετάσεως τύπου ΕΟΚ (1)...  ...  ...  Αριθ. εγκρίσεως ΕΟΚ/εξετάσεως τύπου ΕΟΚ (1) ...  1. Κατηγορία, τύπος και σήμα κατασκευής ή εμπορίας ...  2. Όνομα και διεύθυνση του κατασκευαστή ...  ...  ...  3. Όνομα και διεύθυνση του κατόχου της βεβαίωσης ...  ...  ...  4. Υποβλήθηκε προς έγκριση ΕΟΚ/εξέταση τύπου ΕΟΚ (1) στις ...  5. Βεβαίωση χορηγηθείσα δυνάμει της ακόλουθης προδιαγραφής: ...  ...  6. Εργαστήριο δικιμών ...  7. Ημερομηνία και αριθμός πρακτικού του εργαστηρίου ...  8. Ημερομηνία εγκρίσεως ΕΟΚ/εξετάσεως τύπου ΕΟΚ (1) ...  9. Επισυνάπτονται στην παρούσα βεβαίωση τα ακόλουθα δικαιολογητικά τα οποία φέρουν τον εξής αριθμό εγκρίσεως ΕΟΚ/εξετάσεως τύπου ΕΟΚ (1) ...  10. Συμπληρωματικές πληροφορίες κατά περίπτωση ...  ...  ...  Έγινε στις ..., στις ...  ...  (υπογραφή)   (1) Να διαγραφεί η ένδειξη που δεν χρειάζεται.       ΠΑΡΑΡΤΗΜΑ IV   ΠΙΣΤΟΠΟΙΗΤΙΚΟ ΣΥΜΦΩΝΙΑΣ ΕΟΚ  Ο υπογραφόμενος ...  (όνομα και επίθετο) βεβαιώνω ότι το υλικό/εξοπλισμός/εγκατάσταση/στοιχείο/ανυψωτικό μηχάνημα ή μηχάνημα διακινήσεως φορτίων (1)1. κατηγορίας ...  2. κατασκευασθέν από ...  ...  3. τύπου ...  4. με αριθμό κατασκευής ...  5. έτους κατασκευής ...  συμφωνεί - με τον/τους τύπο/τύπους που έχουν εγκριθεί (έγκριση ΕΟΚ) (1) - με τον/τους τύπο/τύπους που έχουν εξετασθεί (εξέταση τύπου ΕΟΚ) (1) όπως αναφέρεται στον ακόλουθο πίνακα:   >(1)(1)"> ID="1"" ID="2"" ID="3"" ID="4"" ID="5"" ID="6"" ID="7""" ID="1"" ID="2"" ID="3"" ID="4"" ID="5"" ID="6"" ID="7""" ID="1"" ID="2"" ID="3"" ID="4"" ID="5"" ID="6"" ID="7""" ID="1"" ID="2"" ID="3"" ID="4""  ID="5"" ID="6"" ID="7""" ID="1"" ID="2"" ID="3"" ID="4"" ID="5"" ID="6"" ID="7""" ID="1"" ID="2"" ID="3"" ID="4"" ID="5"" ID="6"" ID="7"""" Έγινε στις ..., στις ... ...  (υπογραφή) ...  (καθήκοντα)   (1) Να διαγραφούν οι ενδείξεις που δεν χρειάζονται.  (1) Να διαγραφούν οι ενδείξεις που δεν χρειάζονται.


Avis juridique important

|

31987L0219

Οδηγία 87/219/ΕΟΚ του Συμβουλίου της 30ής Μαρτίου 1987 για την τροποποίηση της οδηγίας 75/716/ΕΟΚ σχετικά με την προσέγγιση των νομοθεσιών των κρατών μελών όσον αφορά την περιεκτικότητα σε θείο ορισμένων υγρών καυσίμων

Επίσημη Εφημερίδα αριθ. L 091 της 03/04/1987 σ. 0019 - 0021 Φινλανδική ειδική έκδοση: Κεφάλαιο 15 τόμος 7 σ. 0218  Σουηδική ειδική έκδοση: Κεφάλαιο 15 τόμος 7 σ. 0218

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 30ής Μαρτίου 1987  για την τροποποίηση της οδηγίας 75/716/ΕΟΚ σχετικά με την προσέγγιση των νομοθεσιών των κρατών μελών όσον αφορά την περιεκτικότητα σε θείο ορισμένων υγρών καυσίμων  (87/219/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 100 και 235,  τη γνώμη της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 75/716/ΕΟΚ (4) προβλέπει τη δέσμευση των κρατών μελών να λάβουν όλα τα κατάλληλα μέτρα, ώστε τα πετρέλαια ντίζελ να μην διατίθενται στην αγορά της Κοινότητας παρά μόνον αν η περιεκτικότητά τους σε θείο δεν υπερβαίνει ορισμένα όρια·  ότι η εν λόγω οδηγία προβλέπει ότι η Επιτροπή διατυπώνει τις κατά περίπτωση κατάλληλες προτάσεις, ιδίως όσον αφορά την αναθεώρηση των ορίων της περιεκτικότητας σε θείο των πετρελαίων ντίζελ, λαμβάνοντας υπόψη το επίπεδο της ατμοσφαιρικής ρύπανσης, το οποίο οφείλεται στο διοξείδιο του θείου·  ότι τα διαδοχικά προγράμματα δράσης των Ευρωπαϊκών Κοινοτήτων για το περιβάλλον (5) τονίζουν τη σημασία της πρόληψης και της μείωσης της ατμοσφαιρικής ρύπανσης·  ότι, με την απόφαση 81/462/ΕΟΚ (6), η Κοινότητα έγινε συμβαλλόμενο μέρος της σύμβασης για τη διαμεθοριακή ατμοσφαιρική ρύπανση μεγάλων αποστάσεων, η οποία προβλέπει την ανάπτυξη στρατηγικών και πολιτικών που θα αποβλέπουν στον περιορισμό και, όταν αυτό είναι δυνατόν, στη σταδιακή μείωση και την πρόληψη της ατμοσφαιρικής ρύπανσης·  ότι υπάρχει επείγουσα ανάγκη, λόγω των επιβλαβών επιπτώσεων των εκπομπών διοξειδίου του θείου στο περιβάλλον συμπεριλαμβανομένων και αυτών που προξενούνται από τη χρήση πετρελαίου ντίζελ, να μειωθούν οι εκπομπές αυτές σε όλες τις περιπτώσεις που η μείωση αυτή είναι εφικτή·  ότι πρέπει να καθορισθεί νέο ανώτατο όριο περιεκτικότητας σε θείο των πετρελαίων ντίζελ όπως καθορίζεται στην οδηγία 75/716/ΕΟΚ·  ότι τα κράτη μέλη θα πρέπει να είναι σε θέση να απαιτούν συγκεκριμένο όριο κατώτερο από το ανώτατο προβλεπόμενο όριο, για ορισμένες προκαθορισμένες περιπτώσεις·  ότι θα πρέπει να επανεξετασθεί η εφαρμογή της οδηγίας αυτής μετά από κατάλληλο χρονικό διάστημα·  ότι η μείωση της ρύπανσης από το θείο αποτελεί περαιτέρω βήμα προς την επίτευξη ενός από τους στόχους της Κοινότητας όσον αφορά την προστασία και τη βελτίωση του περιβάλλοντος· ότι όμως δεν προβλέπονται στη συνθήκη ειδικές αρμοδιότητες για το σκοπό αυτό, και συνεπώς η παρούσα οδηγία θα πρέπει να βασισθεί επίσης στο άρθρο 235,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 75/716/ΕΟΚ τροποποιείται ως εξής:  1. Τα άρθρα 1 και 2 αντικαθίστανται από το ακόλουθο κείμενο:  «Άρθρο 1  1. Κατά την έννοια της παρούσας οδηγίας, νοείται ως πετρέλαιο ντίζελ κάθε προϊόν πετρελαίου που περιέχεται στη διάκριση 27.10 Γ Ι του κοινού δασμολογίου, έκδοσης 10 Δεκεμβρίου 1984, ή που, με τα όρια απόσταξής του, αποτελεί μέρος των μέσων κλασμάτων που προορίζονται να χρησιμοποιηθούν ως καύσιμα και των οποίων τουλάχιστον το 85 % κ. ό., περιλαμβανομένων και των απωλειών της απόσταξης, αποστάζει στους 350 °C.  2. Η παράγραφος 1 δεν εφαρμόζεται στα πετρέλαια ντίζελ:  - που χρησιμοποιούνται στα πλοία της θαλάσσιας ναυσιπλοΐας  - που περιέχονται στις δεξαμενές καυσίμων των σκαφών εσωτερικής ναυσιπλοΐας ή των οχημάτων με κινητήρα κατά τη διέλευση από μία ζώνη στην άλλη ή από μεθόριο μεταξύ τρίτου κράτους και κράτους μέλους,  - που προορίζονται για τα διυλιστήρια εν όψει της μεταποιήσεώς τους.  Άρθρο 2  1. Τα κράτη μέλη λαμβάνουν όλα τα αναγκαία μέτρα ώστε από την 1η Ιανουαρίου 1989 τα πετρέλαια ντίζελ να διατίθενται στην αγορά της Κοινότητας, μόνον αν η περιεκτικότητά τους σε ενώσεις θείου, εκφρασμένη σε θείο, δεν υπερβαίνει το 0,3 % κατά βάρος.  2. Εάν οι απαιτήσεις του περιβάλλοντος ή η τεχνολογική πρόοδος στον τομέα της αποθείωσης εξελιχθούν αισθητά ή αν η οικονομική κατάσταση στην Κοινότητα όσον αφορά τον εφοδιασμό σε αργό πετρέλαιο μεταβληθεί ουσιαστικά, η Επιτροπή, με δική της πρωτοβουλία ή κατόπιν αιτήσεως κράτους μέλους, μπορεί να προτείνει την τροποποίηση της περιεκτικότητας σε θείο που προβλέπεται στην παράγραφο 1, σύμφωνα με τις προϋποθέσεις που ορίζει η συνθήκη.  3. Εάν, λόγω απρόοπτης μεταβολής των συνθηκών εφοδιασμού σε αργό πετρέλαιο η πετρελαιοειδή, προκύψουν δυσχέρειες σε κράτος μέλος κατά την εφαρμογή των ανώτατων ορίων περιεκτικότητας του πετρελαίου ντίζελ σε θείο, αυτό το κράτος μέλος μπορεί, αφού ενημερώσει την Επιτροπή, να ορίσει υψηλότερο ανώτατο όριο στο έδαφός του για τέσσερις μήνες. Το διάστημα αυτό μπορεί να παραταθεί από το Συμβούλιο, το οποίο αποφαίνεται με ειδική πλειοψηφία μετά από πρόταση της Επιτροπής.»  2. Τα άρθρα 4 έως 7 αντικαθίστανται από το ακόλουθο κείμενο:  «Άρθρο 4  Με την επιφύλαξη του άρθρου 5, τα κράτη μέλη δεν μπορούν, για λόγους που σχετίζονται με την περιεκτικότητα σε θείο, να απαγορεύσουν, περιορίσουν ή παρεμποδίσουν τη διάθεση στην αγορά πετρελαίων ντίζελ ύστερα από την ημερομηνία εφαρμογής που προβλέπεται στο άρθρο 2, λαμβανομένου υπόψη και του άρθρου 3, αν τα πετρέλαια αυτά ανταποκρίνονται στις απαιτήσεις της παρούσας οδηγίας.  Άρθρο 5  1. Τα κράτη μέλη μπορούν να επιβάλλουν τη χρησιμοποίηση πετρελαίων ντίζελ περιεκτικότητας σε θείο ίσης προς 0,2 % κατά βάρος στις εξής περιπτώσεις:  - στις ζώνες που έχουν καθορίσει σύμφωνα με το άρθρο 4 της οδηγίας 80/779/ΕΟΚ του Συμβουλίου της 15ης Ιουλίου 1980 περί των οριακών τιμών και των ενδεικτικών τιμών της ποιότητας της ατμοσφαίρας για το διοξείδιο του θείου και τα αιωρούμενα σωματίδια (1), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας,  - όπου εφαρμόζεται το άρθρο 5 της ίδιας οδηγίας,  - στις περιπτώσεις που οι ζημίες που έχουν προκληθεί στο περιβάλλον ή στην εθνική κληρονομιά λόγω του συνόλου των εκπομπών διοξειδίου του θείου απαιτούν τον καθορισμό της περιεκτικότητας του πετρελαίου σε θείο σε επίπεδο χαμηλότερο από αυτό που προβλέπεται στο άρθρο 2.  2. Τα κράτη μέλη γνωστοποιούν στα άλλα κράτη μέλη και στην Επιτροπή τα μέτρα που προτίθενται να λάβουν βάσει της παραγράφου 1 του παρόντος άρθρου καθώς και την αιτιολόγηση των μέτρων αυτών.  Η εμπορία πετρελαίου ντίζελ περιεκτικότητας σε θείο μικρότερης του 0,2 % δεν μπορεί να απαγορευτεί.  Άρθρο 6  Η Επιτροπή παρακολουθεί τα αποτελέσματα της εφαρμογής της παρούσας οδηγίας.  Το αργότερο τρία χρόνια από την κοινοποίηση της παρούσας οδηγίας (2), και ανάλογα με τα νέα διαθέσιμα στοιχεία για τα μετρηθέντα επίπεδα ατμοσφαιρικής ρύπανσης οφειλόμενης στο διοξείδιο του θείου και τις εν τω μεταξύ προόδους όσον αφορά τον καθορισμό των στόχων για την ποιότητα του αέρα, την κατάσταση του περιβάλλοντος και τις επιβλαβείς επιπτώσεις της ατμοσφαιρικής ρύπανσης και τις συνθήκες της αγοράς πετρελαίου ντίζελ, η Επιτροπή υποβάλλει έκθεση στο Συμβούλιο συνοδευόμενη από κατάλληλη πρόταση, προκειμένου να θεσπιστεί ενιαία τιμή.  Το Συμβούλιο, ενεργώντας σύμφωνα με τις διατάξεις της συνθήκης, αποφασίζει σχετικά με την πρόταση της Επιτροπής πριν την 1η Δεκεμβρίου 1991.  Άρθρο 7  1. Τα κράτη μέλη λαμβάνουν τα αναγκαία μέτρα για να ελέγχουν δειγματοληπτικά την περιεκτικότητα σε θείο των πετρελαίων ντίζελ που διατίθενται στην αγορά.  2. Η πρότυπη μέθοδος προσδιορισμού της περιεκτικότητας σε θείο των πετρελαίων ντίζελ που διατίθενται στην αγορά, ορίζεται από τη μέθοδο IP 336. Η στατιστική ερμηνεία των αποτελεσμάτων των ελέγχων που διενεργούνται για τον προσδιορισμό της περιεκτικότητας σε θείο των πετρελαίων ντίζελ που διατίθενται στην αγορά πρέπει να γίνεται σύμφωνα με το πρότυπο ISO 4259 (έκδοση 1979).  (1) ΕΕ αριθ. L 229 της 30. 8. 1980, σ. 30.  (2) Η παρούσα οδηγία κοινοποιήθηκε στα κράτη μέλη στις 2 Απριλίου 1987.» Άρθρο 2  1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις ώστε να συμμορφωθούν προς την παρούσα οδηγία το αργότερο στις 31 Δεκεμβρίου 1988. Ενημερώνουν αμέσως την Επιτροπή σχετικά.  2. Τα κράτη μέλη κοινοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα ο οποίος διέπεται από την παρούσα οδηγία.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 30 Μαρτίου 1987.  Για το Συμβούλιο  Ο Πρόεδρος  P. DE KEERSMAEKER  (1) ΕΕ αριθ. C 205 της 14. 8. 1985, σ. 3.  (2) ΕΕ αριθ. C 283 της 10. 11. 1986, σ. 108.  (3) ΕΕ αριθ. C 344 της 31. 12. 1985, σ. 22.  (4) ΕΕ αριθ. L 307 της 27. 11. 1975, σ. 22.  (5) ΕΕ αριθ. C 112 της 20. 12. 1973, σ. 1, ΕΕ αριθ. C 139 της 13. 6. 1977, σ. 1, και ΕΕ αριθ. C 46 της 17. 2. 1983, σ. 1.  (6) ΕΕ αριθ. L 171 της 27. 6. 1981, σ. 11.


Avis juridique important

|

31965L0066

Οδηγία 65/66/ΕΟΚ του Συμβουλίου της 26ης Ιανουαρίου 1965 περί θεσπίσεως ειδικών κριτηρίων καθαρότητος των συντηρητικών που μπορούν να χρησιμοποιούνται στα τρόφιμα τα οποία προορίζονται για την ανθρώπινη διατροφή

Επίσημη Εφημερίδα αριθ. 022 της 09/02/1965 σ. 0373 - 0382 Φινλανδική ειδική έκδοση: Κεφάλαιο 13 τόμος 1 σ. 0071  Δανική ειδική έκδοση: Σειρά I Κεφάλαιο 1965-1966 σ. 0021  Σουηδική ειδική έκδοση: Κεφάλαιο 13 τόμος 1 σ. 0071  Αγγλική ειδική έκδοση: Σειρά I Κεφάλαιο 1965-1966 σ. 0025  Ελληνική ειδική έκδοση: Κεφάλαιο 03 τόμος 1 σ. 0162  Ισπανική ειδική έκδοση: Κεφάλαιο 13 τόμος 1 σ. 0023  Πορτογαλική ειδική έκδοση : Κεφάλαιο 13 τόμος 1 σ. 0023

++++ΟΔΗΓΙΑ ΤΟΥ ΣΥΜΒΟΥΛΙΟΥ  της 26ης Ιανουαρίου 1965  περί θεσπίσεως ειδικών κριτηρίων καθαρότητας των συντηρητικών που μπορούν να χρησιμοποιούνται στα τρόφιμα  ( 65/66/ΕΟΚ )  ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  την οδηγία του Συμβουλίου με ημερομηνία 5 Νοεμβρίου 1963 περί εναρμονίσεως των νομοθεσιών των Κρατών μελών σχετικά με τα συντηρητικά που μπορούν να χρησιμοποιούνται στα τρόφιμα ( 1 ) , και ιδίως το άρθρο 8 παράγραφος 1 ,  την πρόταση της Επιτροπής ,  Εκτιμώντας :  ότι σύμφωνα με το άρθρο 7 της οδηγίας της 5ης Νοεμβρίου 1963 , τα συντηρητικά πρέπει να ανταποκρίνονται στα ειδικά κριτήρια τα καθοριζόμενα , όπου χρειάζεται , σύμφωνα με το άρθρο 8 παράγραφος 1 αυτής της οδηγίας   ότι είναι απαραίτητο να καθορισθούν ειδικά κριτήρια καθαρότητος για όλα τα συντηρητικά που εμφαίνονται στο παράρτημα της οδηγίας της 5ης Νοεμβρίου 1963  ότι αυτά τα κριτήρια δεν μπορούν να εφαρμοσθούν σε ορισμένα Κράτη μέλη συγχρόνως με τις , δυνάμει της παραπάνω οδηγίας , τροποποιημένες νομοθεσίες και ότι είναι επομένως σκόπιμο να προβλεφθεί όπως τα παραπάνω κριτήρια εφαρμοσθούν το αργότερο μέχρι την 1η Ιουνίου 1966 ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Άρθρο 1  Τα ειδικά κριτήρια καθαρότητας που προβλέπονται στο άρθρο 7 εδάφιο β ) της οδηγίας της 5ης Νοεμβρίου 1963 περιλαμβάνονται στο παράρτημα .  Άρθρο 2  Τα Κράτη μέλη τροποποιούν τις νομοθεσίες τους σύμφωνα με τις διατάξεις του άρθρου 1 , κατά τρόπο ώστε οι νέες διατάξεις να εφαρμοσθούν το αργότερο την 1η Ιουνίου 1966 στα διατιθέμενα στο εμπόριο συντηρητικά .  Άρθρο 3  Η παρούσα οδηγία απευθύνεται στα Κράτη μέλη .  Εγινε στις Βρυξέλλες , στις 26 Ιανουαρίου 1965 .  Για το Συμβούλιο  Ο Πρόεδρος  M . COUVE DE MURVILLE  ΠΑΡΑΡΤΗΜΑ  ΕΙΔΙΚΑ ΚΡΙΤΗΡΙΑ ΚΑΘΑΡΟΤΗΤΑΣ  Γενικές παρατηρήσεις  α ) Εκτός αντιθέτου υποδείξεως , οι ποσότητες και τα εκατοστιαία ποσοστά υπολογίζονται σε βάρος επί του ανύδρου προϊόντος .  β ) Οταν το εν λόγω προϊόν δεν είναι καταρχήν άνυδρο και τίθεται θέμα " πτητικών υλών " , το νερό περιλαμβάνεται μέσα σ ' αυτές τις ύλες .  γ ) Οταν η διάρκεια της ξηράνσεως δεν καθορίζεται , αυτή νοείται " μέχρι σταθερού βάρους " .  δ ) Οταν η ερμηνεία των κάτωθι θεσπιζομένων κριτηρίων απαιτεί τον ορισμό μερικών τεχνικών δεδομένων όπως " κενού " , πρέπει να γίνεται αναφορά στις μεθόδους που θεσπίζονται σε εφαρμογή του άρθρου 8 παράγραφος 2 της οδηγίας της 5ης Νοεμβρίου 1963 .   * Ε 200 * Σορβικό οξύ *  Οψη * Κόνις λευκή , κρυσταλλική , μη παρουσιάζουσα μετατροπή χρώματος έπειτα από θέρμανση στους 105 * C επί 90 λεπτά *  Περιοχή τήξεως ± 133-135 °C , έπειτα από ξήρανση υπό κενό επί 4 ώρες , σε ξηραντήρα θειικού οξέως *  Περιεκτικότητα * Οχι λιγότερο από 99 % , έπειτα από ξήρανση υπό κενό , επί 4 ώρες , σε ξηραντήρα θειικου οξέος *  Πτητικές ουσίες * Οχι περισσότερο από 3 % , προσδιορισμένο διά ξηράνσεως επί 24 ώρες σε ξηραντήρα θειικού οξέως *  Τέφρα θειική * Οχι περισσότερο από 0,2 % *  Αλδεϋδες * Οχι περισσότερο από 0,1 % , υπολογισμένο ως φορμαλδεϋδη *   * Ε 201 * Σορβικό νάτριο *  Οψη * Κόνις λευκή , κρυσταλλική , μη παρουσιάζουσα μεταβολή χρώματος έπειτα από θέρμανση στους 105 °C επί 90 λεπτά *  Περιοχή τήξεως του σορβικού οξέος , μη ανακρυσταλλωθέντος , απομονωθέντος δι ' οξινίσεως  N± 133 - 135 °C , έπειτα από ξήρανση σε κενό , σε ξηραντήρα θειικού οξέος *  Περιεκτικότητα * Οχι λιγότερο από 99 % , έπειτα από ξήρανση σε κενό , επί 4 ώρες , σε ξηραντήρα θειικου οξέος *  Πτητικές ουσίες * Οχι περισσότερο από 1 % , προσδιορισμένο διά ξηράνσεως σε κενό , σε ξηραντήρα θειικού οξέως *  Αλδεϋδες * Οχι περισσότερο από 0,1 % , υπολογισμένο ως φορμαλδεϋδη *   * Ε 202 * Σορβικό κάλιο *  Οψη * Κόνις λευκή , κρυσταλλική , μη παρουσιάζουσα μεταβολή χρώματος έπειτα από θέρμανση στους 105 °C επί 90 λεπτά *  Περιοχή τήξεως του σορβικού οξέος , μη ανακρυσταλλωθέντος , απομονωθέντος δι ' οξινίσεως * 133 - 135 °C , έπειτα από ξήρανση σε κενό , σε ξηραντήρα θειικού οξέος *  Περιεκτικότητα * Οχι λιγότερο από 99 % , έπειτα από ξήρανση σε κενό , σε ξηραντήρα θειικου οξέος *  Πτητικές ουσίες * Οχι περισσότερο από 1 % , προσδιορισμένο διά ξηράνσεως σε κενό επί 4 ώρες , σε ξηραντήρα θειικού οξέως *  Αλδεϋδες * Οχι πλέον του 0,1 % , υπολογισμένο ως φορμαλδεϋδη *   * Ε 203 * Σορβικό ασβέστιο *  Οψη * Λεπτή κρυσταλλική κόνις , μη παρουσιάζουσα μεταβολή χρώματος έπειτα από θέρμανση στους 105 °C επί 90 λεπτά *  Περιοχή τήξεως του σορβικού οξέος , μη ανακρυσταλλωθέντος , απομονωθέντος δι ' οξινίσεως * 133 - 135 °C , έπειτα από ξήρανση σε κενό επί 4 ώρες , σε ξηραντήρα θειικού οξέος *  Περιεκτικότητα * Οχι λιγότερο από 98 % , έπειτα από ξήρανση σε κενό , σε ξηραντήρα θειικου οξέος *  Πτητικές ουσίες * Οχι περισσότερο από 2 % , προσδιορισμένο διά ξηράνσεως σε κενό , σε ξηραντήρα θειικού οξέως *  Αλδεϋδες * Οχι περισσότερο του 0,1 % , υπολογισμένο ως φορμαλδεϋδη *   * Ε 210 * Βενζοϊκό οξύ *  Οψη * Κόνις λευκή , κρυσταλλική *  Περιοχή τήξεως * 121,5 - 123,5 °C , έπειτα από ξήρανση σε κενό , σε ξηραντήρα θειικού οξέος *  Περιεκτικότητα * Οχι ολιγότερο από 99,5 % *  Τέφρα θειική * Οχι περισσότερο από 0,05 % *  Πολυκυκλικά οξέα * Κατά τη διάρκεια σταδιακής οξινίσεως ενός εξουδετερωμένου διαλύματος βενζοϊκού οξέος , το πρώτο ίζημα δεν πρέπει να παρουσιάζει περιοχή τήξεως διαφορετική εκείνης του βενζοϊκού οξέος *  Οργανικό χλώριο * Οχι περισσότερο από 0,07 % αντιστοιχούν σε 0,3 % εκφρασμένα σε μονοχλωροβενζοϊκά οξέα *  Ουσίες εύκολα οξειδούμενες * Επιμονή του ροζ χρωματισμού με το πολύ 0,5 ml Βλέπε ΕΕ ( 0,1 Ν ) ανά γραμμάριο σε θειικό διάλυμα 0,1 Ν μετά μία ώρα , σε θερμοκρασία περιβάλλοντος *  Δοκιμασία θειικού οξέος * Το ψυχρό διάλυμα 0,5 g βενζοϊκού οξέος σε 5 ml θειικό οξύ 94,5 - 95,5 % δεν πρέπει να παρουσιάζει χρωματισμό πιο έντονο από εκείνο ενός υγρού αναφοράς περιέχοντος 0,2 ml χλωριούχο κοβάλτιο STC ( 2 ) , 03 ml χλωριούχου σιδήρου STC ( 3 ) , 01 ml θειικού χαλκού STC ( 4 ) και 4,4 ml νερού *   * Ε 211 * Βενζοϊκό νάτριο *  Οψη * Κόνις λευκή , κρυσταλλική *  Περιοχή τήξεως του βενζοϊκού οξέος μη ανακρυσταλλωθέντος , απομονωθέντος δι ' οξινίσεως ± 121,5-123,5 °C , έπειτα από ξήρανση σε κενό , σε ξηραντήρα θειικού οξέος *  Περιεκτικότητα * Οχι ολιγότερο από 99,5 % έπειτα από ξήρανση στους 105 °C επί 4 ώρες *  Πτητικές ουσίες * Οχι περισσότερο από 1 % προσδιορισμένο διά ξηράνσεως στους 105 °C επί 4 ώρες *  Πολυκυκλικά οξέα * Κατά τη σταδιακή οξίνιση ενός διαλύματος , ενδεχομένως εξουδετερωθέντος , βενζοϊκού νατρίου , το πρώτο ίζημα δεν πρέπει να παρουσιάζει μια περιοχή τήξεως διάφορη εκείνης του βενζοϊκού οξέος *  Οργανικό χλώριο * Οχι περισσότερο από 0,06 % αντιστοιχούν σε 0,25 % εκφρασμένα σε μονοχλωροβενζοϊκά οξέα *  Ουσίες εύκολα οξειδούμενες * Επιμονή του ροζ χρωματισμού με το πολύ 0,5 ml Βλέπε ΕΕ ( 0,1 Ν ) ανά g σε διάλυμα θειικού οξέος ( 0,1 Ν ) μετά μία ώρα , σε θερμοκρασία περιβάλλοντος *  Βαθμός οξύτητας ή αλκαλικότητας * Η εξουδετέρωση , παρουσία φαινολοφθαλεϊνης , ενός γραμμαρίου βενζοϊκού νατρίου δεν πρέπει να απαιτεί περισσότερο από 0,25 ml Βλέπε ΕΕ ( 0,1 N ) ή HCL ( 0,1 N ) *   * Ε 212 * Βενζοϊκό κάλιο *  Οψη * Κόνις κρυσταλλική , λευκή *  Περιοχή τήξεως του βενζοϊκού οξέος μη ανακρυσταλλωθέντος , απομονωθέντος δι ' οξινίσεως * 121,5-123,5 °C , έπειτα από ξήρανση σε κενό , σε ξηραντήρα θειικού οξέος *  Περιεκτικότητα * Οχι ολιγότερο από 99 % έπειτα από ξήρανση στους 105 °C *  Πτητικές ουσίες * Οχι περισσότερο από 26,5 % προσδιορισμένες διά ξηράνσεως στους 105 °C *  Πολυκυκλικά οξέα * Κατά τη σταδιακή οξίνιση ενός διαλύματος , ενδεχομένως εξουδετερωθέντος , βενζοϊκού καλίου , το πρώτο ίζημα δεν πρέπει να παρουσιάζει περιοχή τήξεως διαφορετική εκείνης του βενζοϊκού οξέος *  Οργανικό χλώριο * Οχι περισσότερο από 0,06 % αντιστοιχούν σε 0,25 % εκφρασμένα σε μονοχλωροβενζοϊκά οξέα *  Ουσίες εύκολα οξειδούμενες * Επιμονή του ροζ χρωματισμού με το πολύ 0,5 ml Βλέπε ΕΕ ( 0,1 Ν ) ανά γραμμάριο σε διάλυμα θειικού οξέος ( 0,1 Ν ) μετά μία ώρα , σε θερμοκρασία περιβάλλοντος *  Βαθμός οξύτητας ή αλκαλικότητας * Η εξουδετέρωση , παρουσία φαινολοφθαλεϊνης , ενός γραμμαρίου βενζοϊκού καλίου δεν πρέπει να απαιτεί περισσότερο από 0,25 ml Βλέπε Ε . Ε ( 0,1 N ) ή HCL ( 0,1 N ) *   * Ε 213 * Βενζοϊκό ασβέστιο *  Οψη * Κόνις λευκή , κρυσταλλική *  Περιοχή τήξεως του βενζοϊκού οξέος μη ανακρυσταλλωθέντος , απομονωθέντος δι ' οξινίσεως * 121,5-123,5 °C , έπειτα από ξήρανση σε κενό , σε ξηραντήρα θειικού οξέος *  Περιεκτικότητα * Οχι ολιγότερο από 99 % έπειτα από ξήρανση στους 105 °C *  Πτητικές ουσίες * Οχι περισσότερο από 17,5 % προσδιορισμένες διά ξηράνσεως στους 105 * C επί 4 ώρες *  Πολυκυκλικά οξέα * Κατά τη σταδιακή οξίνιση ενός διαλύματος , ενδεχομένως εξουδετερωθέντος , βενζοϊκού ασβεστίου , το πρώτο ίζημα δεν πρέπει να παρουσιάζει μια περιοχή τήξεως διάφορη εκείνης του βενζοϊκού οξέος *  Οργανικό χλώριο * Οχι περισσότερο από 0,06 % αντιστοιχούν σε 0,25 % εκφρασμένα σε μονοχλωροβενζοϊκά οξέα *  Ουσίες εύκολα οξειδούμενες * Επιμονή του ροζ χρωματισμού με το πολύ 0,5 ml Βλέπε ΕΕ ( 0,1 Ν ) ανά γραμμάριο σε διάλυμα θειικού οξέος ( 0,1 Ν ) μετά μία ώρα , σε θερμοκρασία περιβάλλοντος *  Βαθμός οξύτητας ή αλκαλικότητας * Η εξουδετέρωση , παρουσία φαινολοφθαλεϊνης , ενός γραμμαρίου βενζοϊκού ασβεστίου δεν πρέπει να απαιτεί περισσότερο από 0,25 ml Βλέπε ΕΕ ( 0,1 N ) ή HCL ( 0,1 N ) *   * Ε 214 * Αιθυλικός εστέρας του π - υδροξυβενζοϊκού οξέος *  Οψη * Κόνις λευκή , κρυσταλλική *  Περιοχή τήξεως * 115 - 118 °C *  Περιεκτικότητα * Οχι ολιγότερο από 99,5 % έπειτα από ξήρανση επί 2 ώρες στους 80 °C *  Τέφρα θειική * Οχι περισσότερο από 0,05 % *  Ελεύθερα οξέα * Οχι περισσότερο από 0,35 % εκφρασμένο σε π - υδροξυβενζοϊκό οξύ *  Σαλικυλικό οξύ * Οχι περισσότερο από 0,1 % *   * Ε 215 * Παράγωγο νατρίου του αιθυλικού εστέρα του π - υδροξυβενζοϊκού οξέος *  Οψη * Κόνις λευκή , κρυσταλλική , υγροσκοπική *  Περιοχή τήξεως του εστέρα μη ανακρυσταλλωθέντος , απομονωμένου δι ' οξινίσεως * 115 - 118 °C έπειτα από ξήρανση σε κενό , σε ξηραντήρα θειικού οξέος *  Περιεκτικότητα σε αιθυλικό εστέρα του π - υδροξυβενζοϊκού οξέος * Οχι ολιγότερο από 83 % έπειτα από ξήρανση σε κενό , σε ξηραντήρα θειικού οξέος *  Πτητικές ουσίες * Οχι περισσότερο από 5 % προσδιορισμένο διά ξηράνσεως σε κενό , σε ξηραντήρα θειικού οξέος  Τέφρα θειική * 37 - 39 % *  pH * Το υδατικό διάλυμα 0,1 % πρέπει να παρουσιάζει ένα pH μεταξύ 9,9 και 10,3 *  Σαλικυλικό οξύ * Οχι περισσότερο από 0,1 % *   * Ε 216 * n - προπυλικός εστέρας του π - υδροξυβενζοϊκού οξέος *  Οψη * Κόνις λευκή , κρυσταλλική *  Περιοχή τήξεως * 95 - 97 °C έπειτα από ξήρανση επί 2 ώρες στους 80 °C *  Περιεκτικότητα * Οχι ολιγότερο από 99,5 % έπειτα από ξήρανση επί 2 ώρες στους 80 °C *  Τέφρα θειική * Οχι περισσότερο από 0,05 % *  Ελεύθερα οξέα * Οχι περισσότερο από 0,35 % εκφρασμένα σε π - υδροξυβενζοϊκό οξύ *  Σαλικυλικό οξύ * Οχι περισσότερο από 0,1 % *   * Ε 217 * Παράγωγο νατρίου του n - προπυλικού εστέρα του π - υδροξυβενζοϊκού οξέος *  Οψη * Κόνις λευκή ή σχεδόν λευκή , κρυσταλλική , υγροσκοπική *  Περιοχή τήξεως του εστέρα μη ανακρυσταλλωθέντος , απομονωθέντος δι ' οξινίσεως * 94 - 97 °C έπειτα από ξήρανση σε κενό , σε ξηραντήρα θειικού οξέος *  Περιεκτικότητα σε προπυλικό εστέρα του π - υδροξυβενζοϊκού οξέος * Οχι ολιγότερο από 85 % έπειτα από ξήρανση σε κενό , σε ξηραντήρα θειικού οξέος *  Πτητικές ουσίες * Οχι περισσότερο από 5 % προσδιορισμένο διά ξηράνσεως σε κενό , σε ξηραντήρα θειικού οξέος *  Τέφρα θειική * 34 - 36 % *  pH * Το υδατικό διάλυμα 0,1 % πρέπει να παρουσιάζει ένα pH μεταξύ 9,8 και 10,2 *  Σαλικυλικό οξύ * Οχι περισσότερο από 0,1 % *   * Ε 220 * Διοξείδιο του θείου *  Οψη * Αέριο άχρουν *  Περιεκτικότητα * Οχι ολιγότερο από 99 % *  Μη πτητικές ουσίες * Οχι περισσότερο από 0,01 % *  Θειικός ανυδρίτης * Οχι περισσότερο από 0,1 *  Αλλα αέρια ( εκτός αερίων που απαντώνται στην κανονική σύνθεση του ατμοσφαιρικού αέρα ) * Ουδέν ίχνος *  Σελήνιο * Οχι περισσότερο από 10 mg / kg *   * E 221 * Θειώδες νάτριο *  ( άνυδρο ή με επτά μόρια ύδατος )  Οψη * Κόνις λευκή , κρυσταλλική ή άχροοι κρύσταλλοι *  Περιεκτικότητα : άνυδρο * Οχι ολιγότερο από 95 % Βλέπε Ε.Ε και όχι ολιγότερο από 48 % Βλέπε ΕΕ *  με επτά μόρια ύδατος * Οχι ολιγότερο από 48 % Βλέπε ΕΕ και όχι ολιγότερο από 24 % Βλέπε ΕΕ *  Θειοθειικό * Οχι περισσότερο από 0,1 % Βλέπε ΕΕ με βάση την περιεκτικότητα σε Βλέπε ΕΕ *  Σίδηρος * Οχι περισσότερο από 50 mg / kg στο Βλέπε ΕΕ με βάση την περιεκτικότητα σε Βλέπε ΕΕ *  Σελήνιο * Οχι περισσότερο από 10 mg / kg με βάση την περιεκτικότητα σε Βλέπε ΕΕ *   * E 222 * Οξινο θειώδες νάτριο *  Οψη * Κόνις λευκή , κρυσταλλική *  Περιεκτικότητα * Οχι ολιγότερο από 95 % σε Βλέπε ΕΕ και όχι ολιγότερο από 58,4 % σε Βλέπε ΕΕ *  Σίδηρος * Οχι περισσότερο από 30 mg / kg στο Βλέπε ΕΕ *  Σελήνιο * Οχι περισσότερο από 10 mg / kg με βάση την περιεκτικότητα σε Βλέπε ΕΕ *   * E 223 * Μετά - διθειώδες νάτριο *  Οψη * Κρύσταλοι άχροοι ή κόνις λευκή , κρυσταλλική *  Περιεκτικότητα * Οχι ολιγότερο από 95 % Βλέπε ΕΕ και όχι ολιγότερο από 64 % Βλέπε ΕΕ *  Σίδηρος * Οχι περισσότερο από 35 mg / kg στο Βλέπε ΕΕ *  Σελήνιο * Οχι περισσότερο από 10 mg / kg με βάση την περιεκτικότητα σε Βλέπε ΕΕ *   * E 224 * Μετά - διθειώδες κάλιο *  Οψη * Κρύσταλοι άχροοι ή κόνις λευκή , κρυσταλλική *  Περιεκτικότητα * Οχι ολιγότερο από 95 % Βλέπε ΕΕ και όχι ολιγότερο από 54,7 % Βλέπε ΕΕ *  Σίδηρος * Οχι περισσότερο από 30 mg / kg στο Βλέπε ΕΕ *  Σελήνιο * Οχι περισσότερο από 10 mg / kg με βάση την περιεκτικότητα σε Βλέπε ΕΕ *  * E 225 * Μετά - διθειώδες ασβέστιο *  Οψη * Κόνις λευκή ή τεμάχια με κιτρινωπή χροιά *  Περιεκτικότητα * Οχι ολιγότερο από 95 % Βλέπε ΕΕ και όχι ολιγότερο από 66 % Βλέπε ΕΕ *  Σίδηρος * Οχι περισσότερο από 35 mg / kg στο Βλέπε ΕΕ *  Σελήνιο * Οχι περισσότερο από 10 mg / kg με βάση την περιεκτικότητα σε Βλέπε ΕΕ *   * E 250 * Νιτρώδες νάτριο *  Οψη * Κόνις λευκή , κρυσταλλική ή τεμάχια παρουσιάζοντα κιτρινωπή χροιά *  Περιεκτικότητα * Οχι ολιγότερο από 98 % έπειτα από ξήρανση σε κενό , σε ξηραντήρα θειικού οξέος , το υπόλοιπο πρέπει να αποτελείται πρακτικώς εξ ολοκλήρου από νιτρικό νάτριο *  Υδωρ * Οχι περισσότερο από 1 % *   * Ε 251 * Νιτρικό νάτριο *  Οψη * Κόνις λευκή , κρυσταλλική ελαφρώς υγροσκοπική *  Περιεκτικότητα * Οχι ολιγότερο από 99 % έπειτα από ξήρανση στους 105 °C *  Πτητικές ουσίες * Οχι περισσότερο από 1 % προσδιορισμένο διά ξηράνσεως στους 105 °C *  Νιτρώδη * Οχι περισσότερο από 30 mg / kg εκφρασμένο σε Βλέπε ΕΕ *   * Ε 252 * Νιτρικό κάλιο *  Οψη * Κόνις λευκή , κρυσταλλική *  Περιεκτικότητα * Οχι ολιγότερο από 99 % έπειτα από ξήρανση στους 105 °C *  Πτητικές ουσίες * Οχι περισσότερο από 1 % προσδιορισμένο διά ξηράνσεως στους 105 °C *  Νιτρώδη * Οχι περισσότερο από 30 mg / kg εκφρασμένο σε Βλέπε ΕΕ *   * Ε 260 * Οξεικό οξύ ( 5 ) *  Οψη * Υγρό διαυγές , άχρουν *  Περιεκτικότητα * Οχι ολιγότερο από 99,4 % *  Σημείο ζέσεως * 118 °C υπό 760 mm του Hg *  Ουσίες μη πτητικές * Οχι περισσότερο από 0,005 % *  Μυρμηκικό οξύ , μυρμηκικά άλατα και άλλες ακαθαρσίες οξειδούμενες * Οχι περισσότερο από 0,2 % εκφρασμένο σε μυρμηκικό οξύ , προσδιορισμένο διά τιτλοδοτήσεως δι ' υπερμαγγανικού καλίου *   * Ε 261 * Οξεικό κάλιο *  Οψη * Κρύσταλλοι άχροοι , διαρρέοντες *  Περιεκτικότητα * Οχι ολιγότερο από 99 % έπειτα από ξήρανση στους 200 °C *  Μυρμηκικό οξύ , Μυρμηκικά άλατα και άλλες ακαθαρσίες οξειδούμενες * Οχι περισσότερο από 0,2 % εκφρασμένο σε μυρμηκικό οξύ , προσδιορισμένο διά τιτλοδοτήσεως δι ' υπερμαγγανικού καλίου *   * E 262 * Διοξεικό νάτριο ( 6 ) *  Οψη * Κρύσταλλοι άχροοι , ή κόνις λευκή , κρυσταλλική *  Ουσίες αδιάλυτες στο νερό * Το υδατικό διάλυμα 10 % πρέπει να είναι διαυγές *  Μυρμηκικό οξύ , μυρμηκικά άλατα και άλλες ακαθαρσίες οξειδούμενες * Οχι πλέον από 0,2 % εκφρασμένο σε μυρμηκικό οξύ , προσδιορισμένο διά τιτλοδοτήσεως δι ' υπερμαγγανικού καλίου *  Οξεικό οξύ , οξεικό νάτριο και νερό * Οχι ολιγότερο από 99,7 % συνολικά και όχι ολιγότερο από 40 % σε οξεικό οξύ *   * Ε 263 * Οξεικό ασβέστιο *  Οψη * Κόνις κρυσταλλική , λευκή *  Περιεκτικότητα * Οχι ολιγότερη από 99 % μετά από ξήρανση στους 200 °C *  Ουσίες πτητικές * Οχι περισσότερο από 10,5 % προσδιορισμένο διά ξηράνσεως στους 200 °C *  pH * Το υδατικό διάλυμα 10 % πρέπει να παρουσιάζει ένα pH μεταξύ 7,0 και 9,0 *  Μυρμηκικό οξύ , μυρμηκικά άλατα και άλλες ακαθαρσίες οξειδούμενες * Οχι περισσότερο από 0,2 % εκφρασμένο σε μυρμηκικό οξύ , προσδιορισμένο διά τιτλοδοτήσεως δι ' υπερμαγγανικού καλίου *   * Ε 270 * Γαλακτικό οξύ ( 7 ) *  Οψη * Υγρό διαυγές , ελαφρώς πυκνόρευστο , άχρουν ή ελαφρώς κιτρινωπό *  Περιεκτικότητα * Οχι ολιγότερο από 80 % *  Λιπαρά Οξέα * Ουδέν ίχνος προσδιορίσιμο *  Ασβέστιο * Οχι περισσότερο από 0,05 % *  Θειικά * Οχι περισσότερο από 0,05 % εκφρασμένο σε Βλέπε ΕΕ *  Χλωριούχα * Οχι περισσότερο από 0,02 % εκφρασμένο σε Βλέπε ΕΕ *  Τέφρα θειική * Οχι περισσότερο από 0,3 % *  Σίδηρος * Οχι περισσότερο από 20 mg / kg *  Βάριο * Ουδέν ίχνος προσδιορίσιμο *  Οξαλικό οξύ * Οχι περισσότερο από 0,15 % *  Σιδηροκυανιούχα * Ουδέν ίχνος *  Ουσίες αναγωγικές * Ουδεμία αναγωγή του φελιγγείου υγρού *   * Ε 280 * Προπιονικό οξύ ( 8 )  Οψη * Υγρό άχρουν ή ελαφρώς κιτρινωπό *  Περιεκτικότητα * Οχι ολιγότερο από 99 % *  Πτητικές ουσίες * Οχι περισσότερο από 0,05 % *  Αλδεϋδες * Οχι περισσότερο από 0,1 % εκφρασμένο σε φορμαλδεϋδη *  Σίδηρος * Οχι περισσότερο από 30 mg / kg *   * Ε 281 * Προπιονικό νάτριο *  Οψη * Κόνις κρυσταλλική , λευκή *  Περιεκτικότητα * Οχι ολιγότερο από 99 % έπειτα από ξήρανση επί 2 ώρες στους 105 °C *  Πτητικές ουσίες * Οχι περισσότερο από 4 % προσδιορισμένο έπειτα από ξήρανση επί 2 ώρες στους 105 °C *  Ουσίες αδιάλυτες στο νερό * Οχι πλέον του 0,3 % *  Ουσίες ευκόλως οξειδούμενες * Ουδέν ίχνος *  Σίδηρος * Οχι περισσότερο από 30 mg / kg *   * Ε 282 * Προπιονικό ασβέστιο *  Οψη * Κόνις κρυσταλλική , λευκή *  Περιεκτικότητα * Οχι ολιγότερο από 99 % έπειτα από ξήρανση επί 2 ώρες στους 105 °C *  Πτητικές ουσίες * Οχι περισσότερο από 4 % προσδιορισμένο έπειτα από ξήρανση επί 2 ώρες στους 105 °C *  Ουσίες αδιάλυτες στο νερό * Οχι περισσότερο από 0,3 % *  Ουσίες ευκόλως οξειδούμενες * Ουδέν ίχνος *  Σίδηρος * Οχι περισσότερο από 30 mg / kg *   * Ε 290 * Διοξείδιο του άνθρακα *  Οψη * Αέριο άχρουν *  Περιεκτικότητα * Οχι ολιγότερο από 99 % Βλέπε ΕΕ κατ ' όγκον *  Οξύτητα * Η διαβίβαση 915 ml του αερίου διά μέσου 50 ml ύδατος προσφάτως βρασθέντος , δεν πρέπει να αποδίδει σε αυτό οξύτητα , ως προς την ηλιανθίνη , ανώτερη εκείνης 50 ml ύδατος προσφάτως βρασθέντος περιεχόντων 1 ml υδροχλωρικού οξέος ( 0,1 Ν ) *  Ουσίες αναγωγικές , υδρόθειο και φωσφίνη * Η διαβίβαση 915 ml αερίου διά μέσου 25 ml αντιδραστηρίου αμμωνιακού νιτρικού αργύρου περιεχόντων 3 ml αμμωνίας δεν πρέπει να προκαλεί ούτε θόλωμα , ούτε αμαύρωση αυτού του διαλύματος *  Μονοξείδιο του άνθρακα * Ενα αραιό διάλυμα αίματος έπειτα από ανάδευση με έναν όγκο 915 ml αερίου και προσθήκη ενός μίγματος πυρογαλλόλης και ταννικού οξέος , δεν πρέπει να παρουσιάζει χρώμα ρόζ , αλλά ένα χρωματισμό γκρί συγκρίσιμο με τον παραγόμενο με τις ίδιες συνθήκες από έναν ίσο όγκο αερίου διοξειδίου του άνθρακα παραχθέντα δι ' αποσυνθέσεως του όξινου ανθρακικού νατρίου με υδροχλωρικό οξύ .  ( 1 ) ΕΕ αριθ . 12 της 27.1.1964 , σ . 161/64 .  ( 2 ) Χλωριούχο κοβάλτιο STC : Διαλύονται 65 gr περίπου χλωριούχου κοβαλτίου Βλέπε ΕΕ σε μία ποσότητα ενός μίγματος από 25 ml υδροχλωρικό οξύ και 975  ml ύδωρ αρκετή για να ληφθεί ένας ολικός όγκος 1000 ml . Εισάγονται 5 ml ακριβώς από αυτό το διάλυμα εντός φιάλης αριθμού ιωδίου των 250 ml , προστίθενται 5 ml υπεροξειδίου του υδρογόνου 3 % κατόπιν 15 ml ενός διαλύματος 20 % υδροξειδίου του νατρίου , ζέεται επί 10 λεπτά , ψύχεται , προστίθενται 2 g ιωδιούχο κάλιο και 20 ml θειικό οξύ 25 % . Επειτα από πλήρη διάλυση του ιζήματος ογκομετρείται το ιώδιο που ελευθερώθηκε με θειοθειικό νάτριο ( 0,1 Ν ) παρουσία αμύλου ST ( * ) . Ενα ml θειοθειικού νατρίου ( 0,1 Ν ) αντιστοιχεί σε 23,10 mg Βλέπε ΕΕ . Διορθούται ο τελικός όγκος του διαλύματος με προσθήκη αρκετής ποσότητος του μίγματος υδροχλωρικού οξέως και υδατος για να ληφθεί ένα διάλυμα περιέχον 59,5 mg Βλέπε ΕΕ ανά ml  ( 3 ) Τριχλωριούχος σίδηρος STC : Διαλύονται 55 gr περίπου τριχλωριούχου σιδήρου σε μία ποσότητα ενός μίγματος από 25 ml υδροχλωρικό οξύ και 975  ml ύδωρ αρκετή για να ληφθεί ένας ολικός όγκος 1000 ml . Εισάγονται 10,0 ml από αυτό το διάλυμα εντός φιάλης αριθμού ιωδίου των 250 ml , προστίθενται 15 ml υπεροξειδίου του υδρογόνου 3 % κατόπιν 15 ml ύδατος και 3 g ιωδιούχου καλίου , έπειτα αφήνετε σε ηρεμία το μίγμα επί 15 λεπτά . Διαλύεται με 100 ml ύδατος , κατόπιν ογκομετρείται το ιώδιο που ελευθερώθηκε με θειοθειικό νάτριο ( 0,1 Ν ) παρουσία αμύλου ST ( * ) . Ενα ml θειοθειικού νατρίου ( 0,1 Ν ) αντιστοιχεί σε 27,03 mg Βλέπε ΕΕ . Διορθούται ο τελικός όγκος του διαλύματος με προσθήκη αρκετής ποσότητος του μίγματος υδροχλωρικού οξέως και υδατος για να ληφθεί ένα διάλυμα περιέχον 45,0 mg Βλέπε ΕΕ ανά ml .  ( 4 ) Θειικός χαλκός STC : Διαλύονται 65 gr περίπου θειικού χαλκού σε μία ποσότητα ενός μίγματος από 25 ml υδροχλωρικό οξύ και 975  ml ύδωρ αρκετή για να ληφθεί ένας ολικός όγκος 1000 ml . Εισάγονται 10,0 ml από αυτό το διάλυμα εντός φιάλης αριθμού ιωδίου των 250 ml , προστίθενται 40 ml ύδατος , 4 ml οξεικού οξέος και 3 g ιωδιούχο καλίο . Ογκομετρείται το ιώδιο που ελευθερώθηκε με θειοθειικό νάτριο ( 0,1 Ν ) παρουσία αμύλου ST ( * ) . Ενα ml θειοθειικού νατρίου ( 0,1 Ν ) αντιστοιχεί σε 24,7 mg Βλέπε ΕΕ . Διορθούται ο τελικός όγκος του διαλύματος με προσθήκη αρκετής ποσότητος του μίγματος υδροχλωρικού οξέως και υδατος για να ληφθεί ένα διάλυμα περιέχον 62,4 mg Βλέπε ΕΕ ανά ml .  ( * ) Αμυλο ST : Λειοτριβούνται 0,5 g αμύλου ( άμυλο γεωμήλων , άμυλο αραβοσίτου ή διαλυτό άμυλο ) με 5 ml ύδατος , κατόπιν στην κόλλα που λαμβάνεται και χωρίς να σταματήσεις η ανακίνηση , προστίθεται μια ποσότητα ύδατος αρκετή για να ληφθεί ένας τελικός όγκος 100 ml . Φέρεται σε βρασμό επί μερικά λεπτά , αφήνεται προς ψύξη και διηθείται . Το άμυλο ST πρέπει να είναι πρόσφατης παρασκευής .  ( 5 ) Τα δεδομένα αναφέρονται σε οξεικό οξύ glacial . Για τα υδατικά διαλύματα πρέπει να υπολογίζονται οι τιμές που αντιστοιχούν στην περιεκτικότητά τους σε οξεικό οξύ glacial .  ( 6 ) Δύναται να περιέχει μια μικρή ποσότητα οξεικού οξέος ή οξεικού νατρίου .  ( 7 ) Τα δεδομένα σε υδατικό διάλυμα 80 - 85 % . Για τα υδατικά διαλύματα με μικρότερες συγκεντρώσεις θα πρέπει να υπολογίζονται οι τιμές που αντιστοιχούν στην περιεκτικότητά τους σε γαλακτικό οξύ .  ( 8 ) Τα δεδομένα αναφέρονται στο άνυδρο προπιονικό οξύ . Για τα υδατικά διαλύματα πρέπει να υπολογίζονται οι τιμές που αντιστοιχούν στην περιεκτικότητά τους σε προπιονικό οξύ .


Avis juridique important

|

32001L0112

Οδηγία 2001/112/ΕΚ του Συμβουλίου, της 20ής Δεκεμβρίου 2001, για τους χυμούς φρούτων και ορισμένα ομοειδή προϊόντα που προορίζονται για τη διατροφή του ανθρώπου

Επίσημη Εφημερίδα αριθ. L 010 της 12/01/2002 σ. 0058 - 0066

Οδηγία 2001/112/ΕΚ του Συμβουλίουτης 20ής Δεκεμβρίου 2001για τους χυμούς φρούτων και ορισμένα ομοειδή προϊόντα που προορίζονται για τη διατροφή του ανθρώπουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),τη γνώμη της Οικονομικής και Κοινωνικής Επιτροπής(3),Εκτιμώντας τα ακόλουθα:(1) Ορισμένες κάθετες οδηγίες περί τροφίμων θα πρέπει να απλουστευθούν ώστε να λαμβάνονται υπόψη μόνον οι βασικές απαιτήσεις τις οποίες πρέπει να πληρούν τα καλυπτόμενα από τις εν λόγω οδηγίες προϊόντα για να μπορούν να κυκλοφορούν ελεύθερα στην εσωτερική αγορά, σύμφωνα με τα συμπεράσματα του Ευρωπαϊκού Συμβουλίου του Εδιμβούργου της 11ης και 12ης Δεκεμβρίου 1992, όπως επιβεβαιώθηκαν από τα συμπεράσματα του Ευρωπαϊκού Συμβουλίου των Βρυξελλών της 10ης και 11ης Δεκεμβρίου 1993.(2) Η οδηγία 93/77/ΕΟΚ του Συμβουλίου, της 21ης Σεπτεμβρίου 1993, σχετικά με τους χυμούς φρούτων και ορισμένα ομοειδή προϊόντα(4), εκδόθηκε με σκοπό την κωδικοποίηση της οδηγίας 75/726/ΕΟΚ(5) επί του ιδίου θέματος.(3) Οι οδηγίες 75/726/ΕΟΚ και 93/77/ΕΟΚ αιτιολογήθηκαν από το γεγονός ότι, οι διαφορές μεταξύ των εθνικών νομοθεσιών που αφορούν τους χυμούς φρούτων και τα νέκταρ φρούτων που προορίζονται για τη διατροφή του ανθρώπου ήταν δυνατόν να δημιουργήσουν άνισες συνθήκες ανταγωνισμού, με αποτέλεσμα την παραπλάνηση των καταναλωτών, και, ως εκ τούτου, να έχουν άμεση επίπτωση στην εγκαθίδρυση και τη λειτουργία της κοινής αγοράς.(4) Κατά συνέπεια, οι εν λόγω οδηγίες θέσπισαν κοινούς κανόνες για τη σύνθεση, τη χρήση υποχρεωτικών ενδείξεων, τις προδιαγραφές παρασκευής και την επισήμανση των συγκεκριμένων προϊόντων, ώστε να εξασφαλιστεί η ελεύθερη κυκλοφορία τους στο εσωτερικό της Κοινότητας.(5) Για λόγους σαφήνειας, θα πρέπει να αναδιατυπωθεί η οδηγία 93/77/ΕΟΚ προκειμένου να καταστούν σαφέστεροι οι κανόνες παρασκευής και οι όροι εμπορίας των χυμών φρούτων και ορισμένων ομοειδών προϊόντων.(6) Εξάλλου, είναι σκόπιμο να ευθυγραμμιστεί η οδηγία 93/77/ΕΟΚ με τη γενική κοινοτική νομοθεσία περί τροφίμων, και ιδίως προς εκείνη που αφορά την επισήμανση, τις χρωστικές, τα γλυκαντικά, και τα άλλα επιτρεπόμενα πρόσθετα.(7) Η οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων(6), και ιδίως το άρθρο 7 παράγραφοι 2 και 5, θα πρέπει να εφαρμόζεται υπό ορισμένες προϋποθέσεις. Θα πρέπει να αναφέρεται σαφώς πότε ένα προϊόν είναι μείγμα χυμού και συμπυκνωμένου χυμού φρούτων και, όσον αφορά το νέκταρ φρούτων, πότε λαμβάνεται εξ ολοκλήρου ή εν μέρει από συμπυκνωμένα προϊόντα. Στον κατάλογο των συστατικών στην επισήμανση υπάρχουν τα ονόματα τόσο των χρησιμοποιηθέντων χυμών όσο και των συμπυκνωμένων χυμών φρούτων.(8) Με την επιφύλαξη της οδηγίας 90/496/ΕΟΚ του Συμβουλίου, της 24ης Σεπτεμβρίου 1990, σχετικά με τους κανόνες επισήμανσης των τροφίμων όσον αφορά τις τροφικές τους ιδιότητες(7), ορισμένα κράτη μέλη επιτρέπουν την προσθήκη βιταμινών στα προϊόντα που ορίζονται στην παρούσα οδηγία. Ωστόσο, δεν αντιμετωπίζεται το ενδεχόμενο της επέκτασης της δυνατότητας αυτής στο σύνολο της Κοινότητας. Συνεπώς, τα κράτη μέλη είναι ελεύθερα να επιτρέπουν ή να απαγορεύουν την προσθήκη βιταμινών και ανόργανων ουσιών κατά τη διαδικασία παρασκευής, αλλά θα πρέπει οπωσδήποτε να εξασφαλίζεται η τήρηση της αρχής της ελεύθερης κυκλοφορίας των προϊόντων εντός της Κοινότητας, σύμφωνα με τους κανόνες και τις αρχές της συνθήκης.(9) Σύμφωνα με τις αρχές της επικουρικότητας και της αναλογικότητας που θεσπίζονται με το άρθρο 5 της συνθήκης, ο στόχος του καθορισμού κοινών ορισμών και κανόνων για τα συγκεκριμένα προϊόντα και της ευθυγράμμισης των διατάξεων με τη γενική κοινοτική νομοθεσία περί τροφίμων, είναι αδύνατον να επιτευχθεί επαρκώς από τα κράτη μέλη και δύναται, συνεπώς, λόγω της φύσης της παρούσας οδηγίας, να επιτευχθεί καλύτερα σε κοινοτικό επίπεδο. Η παρούσα οδηγία δεν υπερβαίνει τα αναγκαία όρια για την επίτευξη του εν λόγω στόχου.(10) Τα απαιτούμενα μέτρα για την εφαρμογή της παρούσας οδηγίας θα πρέπει να θεσπιστούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(8).(11) Για να αποτραπεί η δημιουργία νέων εμποδίων στην ελεύθερη κυκλοφορία, τα κράτη μέλη δεν θα πρέπει να θεσπίζουν, για τα εν λόγω προϊόντα, εθνικές διατάξεις μη προβλεπόμενες από την παρούσα οδηγία,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η παρούσα οδηγία εφαρμόζεται στα προϊόντα που ορίζονται στο παράρτημα Ι.Άρθρο 2Τα κράτη μέλη μπορούν να επιτρέπουν την προσθήκη βιταμινών και ανόργανων ουσιών στα προϊόντα που ορίζονται στο μέρος Ι του παραρτήματος Ι, υπό την επιφύλαξη της οδηγίας 90/496/ΕΟΚ.Άρθρο 3Η οδηγία 2000/13/ΕΚ εφαρμόζεται στα προϊόντα που ορίζονται στο παράρτημα Ι, υπό την επιφύλαξη των ακόλουθων όρων:1. α) Οι ονομασίες προϊόντων που απαριθμούνται στο παράρτημα Ι χρησιμοποιούνται μόνον για τα προϊόντα που περιλαμβάνονται σ' αυτό και πρέπει, με την επιφύλαξη του εδαφίου β), να χρησιμοποιούνται στο εμπόριο για την περιγραφή τους.β) Ως εναλλακτική δυνατότητα όσον αφορά αυτές τις ονομασίες προϊόντων που αναφέρονται στο εδάφιο α), το παράρτημα ΙΙΙ περιλαμβάνει κατάλογο ειδικών ονομασιών. Αυτές οι ονομασίες μπορούν να χρησιμοποιούνται στη γλώσσα και υπό τους όρους που καθορίζονται στο παράρτημα ΙΙΙ.2. Εάν το προϊόν προέρχεται από ένα μόνον είδος φρούτου, η λέξη "φρούτου" αντικαθίσταται από την ονομασία του συγκεκριμένου είδους.3. Στην περίπτωση των προϊόντων που παρασκευάζονται από δύο ή περισσότερα φρούτα, εξαιρουμένης της χρήσεως χυμού λεμονιού υπό τους όρους που προβλέπονται στο παράρτημα Ι μέρος ΙΙ σημείο 1, η ονομασία του προϊόντος συμπληρώνεται με την αναγραφή των χρησιμοποιούμενων φρούτων, κατά φθίνουσα τάξη του όγκου των χυμών φρούτων ή των πολτών φρούτων. Ωστόσο, προκειμένου για προϊόντα που παρασκευάζονται από τρία ή περισσότερα φρούτα, η μνεία των χρησιμοποιούμενων φρούτων μπορεί να αντικαθίσταται από την ένδειξη "διάφορα φρούτα", από ανάλογη ένδειξη ή από τον αριθμό αυτών των φρούτων.4. Στην περίπτωση των χυμών φρούτων στους οποίους έχουν προστεθεί σάκχαρα με σκοπό τη γλύκανση, η ονομασία πώλησης πρέπει να περιλαμβάνει την ένδειξη "γλυκανθέν" ή "με προσθήκη σακχάρων", ακολουθούμενη από ένδειξη της μέγιστης ποσότητας σακχάρων που έχουν προστεθεί, υπολογιζόμενη ως ξηρά ουσία και εκφραζόμενη σε γραμμάρια ανά λίτρο.5. Η ανασύσταση, στην αρχική τους κατάσταση και με ουσίες που είναι απόλυτα αναγκαίες προς τούτο, των προϊόντων που ορίζονται στο παράρτημα Ι, μέρος Ι, δεν συνεπάγεται υποχρεωτική αναγραφή, στις ετικέτες, καταλόγου των συστατικών που χρησιμοποιήθηκαν προς το σκοπό αυτόν.Η προσθήκη, στο χυμό φρούτων, πρόσθετης πούλπας ή κυττάρων, όπως ορίζονται στο παράρτημα ΙΙ, πρέπει να μνημονεύεται στην ετικέτα.6. Με την επιφύλαξη του άρθρου 7, παράγραφοι 2 και 5 της οδηγίας 2000/13/ΕΚ, όσον αφορά τα μείγματα από χυμό και συμπυκνωμένο χυμό φρούτων, καθώς και το νέκταρ φρούτων που λαμβάνεται εξ ολοκλήρου ή εν μέρει από ένα ή περισσότερα συμπυκνωμένα προϊόντα, η επισήμανση πρέπει να φέρει την ένδειξη "παρασκευασμένο από συμπυκνωμένο(-ους) χυμό(-ούς)" ή "παρασκευασμένο εν μέρει από συμπυκνωμένο(-ους) χυμό(-ούς)". Η ένδειξη αυτή πρέπει να εμφανίζεται δίπλα στην ονομασία του προϊόντος, να διακρίνεται σαφώς από τα περιβάλλοντα στοιχεία και να αναγράφεται με ευδιάκριτους χαρακτήρες.7. Όσον αφορά το νέκταρ φρούτων, πρέπει να αναγράφεται στην ετικέτα η ελάχιστη περιεκτικότητα σε χυμό φρούτων, πολτό φρούτων ή μείγμα αυτών των συστατικών, με την ένδειξη "περιεκτικότητα σε φρούτα: ... % τουλάχιστον". Η ένδειξη αυτή πρέπει να εμφανίζεται στο ίδιο οπτικό πεδίο με την ονομασία του προϊόντος.Άρθρο 4Στην ετικέτα του συμπυκνωμένου χυμού φρούτου που αναφέρεται στο παράρτημα Ι μέρος Ι σημείο 2, ο οποίος δεν προορίζεται να παραδοθεί στον τελικό καταναλωτή, πρέπει να αναγράφεται η παρουσία και η ποσότητα των προστιθέμενων σακχάρων, ή του προστιθέμενου χυμού λεμονιού ή των προστιθέμενων παραγόντων αύξησης της οξύτητας, όπως ορίζεται στην οδηγία 95/2/ΕΚ του Ευρωπαϊκού Κοινοβουλίου και του Συμβουλίου, της 20ής Φεβρουαρίου 1995, για τα πρόσθετα τροφίμων πλην των χρωστικών και των γλυκαντικών(9). Η αναφορά αυτή πρέπει να εμφαίνεται στη συσκευασία, σε ετικέτα επί της συσκευασίας ή σε συνοδευτικό έγγραφο.Άρθρο 5Για τα προϊόντα που ορίζονται στο παράρτημα Ι, τα κράτη μέλη δεν θεσπίζουν εθνικές διατάξεις μη προβλεπόμενες από την παρούσα οδηγία.Άρθρο 6Με την επιφύλαξη της οδηγίας 89/107/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για ανθρώπινη διατροφή(10), για την παρασκευή των προϊόντων που ορίζονται στο παράρτημα Ι μέρος Ι, επιτρέπονται μόνον οι επεξεργασίες και οι ουσίες που απαριθμούνται στο παράρτημα Ι μέρος ΙΙ και οι πρώτες ύλες που ανταποκρίνονται στο παράρτημα ΙΙ. Εξάλλου, το νέκταρ φρούτων πρέπει να ανταποκρίνεται προς τις διατάξεις του παραρτήματος IV.Άρθρο 7Τα απαιτούμενα μέτρα για την εφαρμογή της παρούσας οδηγίας όσον αφορά τα ζητήματα τα οποία αναφέρονται κατωτέρω, θεσπίζονται σύμφωνα με τη διαδικασία της κανονιστικής επιτροπής η οποία αναφέρεται στο άρθρο 8 παράγραφος 2:- ευθυγράμμιση της παρούσας οδηγίας με τη γενική κοινοτική νομοθεσία περί τροφίμων,- προσαρμογή στην τεχνική πρόοδο.Άρθρο 81. Η Επιτροπή επικουρείται από τη μόνιμη επιτροπή τροφίμων, η οποία εφεξής αποκαλείται "επιτροπή", η οποία έχει συσταθεί με το άρθρο 1 της απόφασης 69/414/ΕΟΚ(11).2. Όταν γίνεται αναφορά στην παρούσα παράγραφο, εφαρμόζονται τα άρθρα 5 και 7 της απόφασης 1999/468/ΕΚ.Η περίοδος που ορίζεται στο άρθρο 5 παράγραφος 6 της απόφασης 1999/468/ΕΚ, ορίζεται σε τρεις μήνες.3. Η επιτροπή θεσπίζει τον εσωτερικό της κανονισμό.Άρθρο 9Η οδηγία 93/77/ΕΟΚ καταργείται από τις 12 Ιουλίου 2003.Οι παραπομπές στην καταργηθείσα οδηγία, λογίζονται ως παραπομπές στην παρούσα οδηγία.Άρθρο 10Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία πριν από τις 12 Ιουλίου 2003. Πληροφορούν αμέσως την Επιτροπή σχετικά.Οι διατάξεις αυτές εφαρμόζονται κατά τρόπον ώστε:- να επιτρέπεται η εμπορία των προϊόντων που ορίζονται στο παράρτημα Ι, εφόσον ανταποκρίνονται στους ορισμούς και τους κανόνες που προβλέπονται από την παρούσα οδηγία, από τις 12 Ιουλίου 2003,- να απαγορεύεται η εμπορία των προϊόντων που δεν ανταποκρίνονται στην παρούσα οδηγία, από τις 12 Ιουλίου 2004.Ωστόσο, η εμπορία προϊόντων τα οποία δεν ανταποκρίνονται στην παρούσα οδηγία αλλά στα οποία έχει τεθεί επισήμανση πριν από τις 12 Ιουλίου 2004, σύμφωνα με την οδηγία 93/77/ΕΟΚ, μπορεί να συνεχιστεί μέχρις εξαντλήσεως των αποθεμάτων.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.Άρθρο 11Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 12Η παρούσα οδηγία απευθύνεται στα κράτη μέλη.Βρυξέλλες, 20 Δεκεμβρίου 2001.Για το ΣυμβούλιοΟ ΠρόεδροςC. Picqué(1) ΕΕ C 231 της 9.8.1996, σ. 14.(2) ΕΕ C 279 της 1.10.1999, σ. 92.(3) ΕΕ C 56 της 24.2.1997, σ. 20.(4) ΕΕ L 244 της 30.9.1993, σ. 23· οδηγία όπως τροποποιήθηκε τελευταία από την πράξη προσχώρησης του 1994.(5) ΕΕ L 311 της 1.12.1975, σ. 40.(6) ΕΕ L 109 της 6.5.2000, σ. 29.(7) ΕΕ L 276 της 6.10.1990, σ. 40.(8) ΕΕ L 184 της 7.7.1999, σ. 23.(9) ΕΕ L 61 της 18.3.1995, σ. 1· οδηγία όπως τροποποιήθηκε τελευταία από την οδηγία 98/72/ΕΚ (ΕΕ L 295 της 4.11.1998, σ. 18).(10) ΕΕ L 40 της 11.2.1989, σ. 27· οδηγία όπως τροποποιήθηκε από την οδηγία 93/34/ΕΚ (ΕΕ L 237 της 10.9.1994, σ. 1).(11) ΕΕ L 291 της 19.11.1969, σ. 9.ΠΑΡΑΡΤΗΜΑ ΙΟΝΟΜΑΣΙΕΣ, ΟΡΙΣΜΟΙ ΚΑΙ ΧΑΡΑΚΤΗΡΙΣΤΙΚΑ ΤΩΝ ΠΡΟÏΟΝΤΩΝI. ΟΡΙΣΜΟΙ1. α) Χυμός φρούτωνTο ζυμώσιμο αλλά μη ζυμωθέν προϊόν που λαμβάνεται από υγιή και ώριμα φρούτα, ενός ή πολλών ειδών, νωπά ή διατηρημένα με ψύξη, και έχει το χρώμα, το άρωμα και τη χαρακτηριστική γεύση των χυμών των φρούτων από τα οποία προέρχεται. Το άρωμα, η πούλπα και τα κύτταρα του χυμού που αποχωρίσθηκαν κατά την επεξεργασία είναι δυνατόν να αποκαθίστανται στον ίδιο χυμό.Στην περίπτωση των εσπεριδοειδών, ο χυμός φρούτων προέρχεται από το ενδοκάρπιο. Εν τούτοις, ο χυμός γλυκολέμονου (μοσχολέμονου) μπορεί να λαμβάνεται από ολόκληρο τον καρπό σύμφωνα με την κατάλληλη πρακτική παρασκευής, ώστε να περιορίζεται στο ελάχιστο η παρουσία στο χυμό συστατικών των εξωτερικών μερών του φρούτου.β) Χυμός φρούτων από συμπυκνωμένο χυμόΤο προϊόν που λαμβάνεται με την αντικατάσταση, στον συμπυκνωμένο χυμό φρούτων, του νερού που είχε απομακρυνθεί από το χυμό κατά τη συμπύκνωση, καθώς και με την αποκατάσταση των αρωμάτων και, εάν χρειάζεται, της πούλπας και των κυττάρων που χάνονται από το χυμό, τα οποία όμως ανακτώνται κατά τη διαδικασία παραγωγής του εν λόγω χυμού φρούτων ή χυμών φρούτων του ιδίου είδους. Το προστιθέμενο νερό πρέπει να παρουσιάζει τα κατάλληλα χαρακτηριστικά, ιδίως από χημική, μικροβιολογική και οργανοληπτική άποψη, ώστε να εξασφαλίζονται οι βασικές ιδιότητες του χυμού.Το λαμβανόμενο με τον τρόπο αυτό προϊόν πρέπει να παρουσιάζει οργανοληπτικά και αναλυτικά χαρακτηριστικά τουλάχιστον ισοδύναμα με εκείνα του μέσου τύπου χυμού που λαμβάνεται από φρούτα του ίδιου είδους κατά την έννοια του στοιχείου α).2. Συμπυκνωμένος χυμός φρούτωνTο προϊόν που λαμβάνεται από χυμό φρούτων ενός ή περισσοτέρων ειδών με απομάκρυνση με φυσικό τρόπο ορισμένου μέρους του νερού που περιέχει. Όταν το προϊόν προορίζεται για άμεση κατανάλωση, πρέπει να έχει απομακρυνθεί τουλάχιστον το 50 % του νερού.3. Αφυδατωμένος χυμός φρούτων/σκόνη χυμού φρούτωνΤο προϊόν που λαμβάνεται από χυμό φρούτων ενός ή περισσοτέρων ειδών με απομάκρυνση με φυσικό τρόπο του συνόλου σχεδόν του περιεχομένου νερού.4. Νέκταρ φρούτωνα) Το ζυμώσιμο αλλά μη ζυμωθέν προϊόν που λαμβάνεται με την προσθήκη νερού και σακχάρων και/ή μελιού στα προϊόντα που ορίζονται στα σημεία 1, 2 και 3, σε πολτό φρούτων ή σε μίγμα αυτών των προϊόντων και, επιπλέον, ανταποκρίνεται στις απαιτήσεις του παραρτήματος IV.Η προσθήκη σακχάρων και/ή μελιού επιτρέπεται σε ποσότητα μέχρι 20 % κατά βάρος, ως προς το συνολικό βάρος του τελικού προϊόντος.Για την παρασκευή νέκταρος φρούτων χωρίς προστιθέμενα σάκχαρα ή μειωμένων θερμίδων, τα σάκχαρα μπορούν να αντικαθίστανται πλήρως ή εν μέρει από γλυκαντικά σύμφωνα με την οδηγία 94/35/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1994, για τα γλυκαντικά που προορίζονται να χρησιμοποιηθούν στα τρόφιμα(1).β) Κατά παρέκκλιση του στοιχείου α), τα φρούτα που απαριθμούνται στα σημεία ΙΙ και ΙΙΙ του παραρτήματος IV καθώς και τα βερίκοκα μπορούν να χρησιμοποιούνται, χωριστά ή σε μίγμα, για την παρασκευή νέκταρος χωρίς προσθήκη σακχάρων, μελιού και/ή γλυκαντικών.II. ΕΠΙΤΡΕΠΟΜΕΝΑ ΣΥΣΤΑΤΙΚΑ, ΕΠΕΞΕΡΓΑΣΙΕΣ ΚΑΙ ΟΥΣΙΕΣ1. Επιτρεπόμενα συστατικά- Σύμφωνα με το άρθρο 2, η προσθήκη βιταμινών και ανόργανων ουσιών μπορεί να επιτρέπεται στα προϊόντα που αναφέρονται στο μέρος Ι, υπό την επιφύλαξη της οδηγίας 90/496/ΕΟΚ.- Οι αρωματικές ουσίες, η πούλπα και τα κύτταρα που αποκαθίστανται σε χυμό φρούτων, όπως ορίζεται στο μέρος Ι, σημείο 1, στοιχείο α), πρέπει να διαχωρίζονται από το χυμό κατά την επεξεργασία, ενώ οι αρωματικές ουσίες, η πούλπα και τα κύτταρα που αποκαθίστανται στο χυμό φρούτων που ορίζονται στο μέρος Ι, σημείο 1, στοιχείο β), μπορούν να προέρχονται από χυμό φρούτων του ιδίου είδους.Όσον αφορά μόνο το χυμό σταφυλιού, μπορούν να αποκαθίστανται τα άλατα των τρυγικών οξέων.- Στα προϊόντα που αναφέρονται στο μέρος Ι, σημεία 1, 2 και 3, εκτός από το χυμό αχλαδιού και το χυμό σταφυλιού, επιτρέπεται η προσθήκη σακχάρων.- Όταν πρόκειται για διόρθωση της όξινης γεύσης, η προστιθέμενη ποσότητα σακχάρων, εκφραζόμενη ως ξηρά ουσία, δεν επιτρέπεται να υπερβαίνει τα 15 g ανά λίτρο χυμού,- για σκοπούς γλύκανσης, η ποσότητα τα προστιθέμενων σακχάρων, εκφραζόμενη ως ξηρά ουσία, δεν επιτρέπεται να υπερβαίνει τα 150 g ανά λίτρο χυμού,υπό τον όρο ότι η συνολική ποσότητα προστιθέμενων σακχάρων τόσο για τη διόρθωση της όξινης γεύσης όσο και για σκοπούς γλύκανσης δεν υπερβαίνει τα 150 g ανά λίτρο.- Στα προϊόντα που αναφέρονται στο μέρος Ι, σημεία 1, 2, 3 και 4, επιτρέπεται η προσθήκη χυμού λεμονιών και/ή συμπυκνωμένου χυμού λεμονιών σε ποσότητα μέχρι 3 g ανά λίτρο, εκφραζόμενη ως ανυδρίτης κιτρικού οξέος, με σκοπό τη διόρθωση της όξινης γεύσης τους.- Επιτρέπεται η προσθήκη διοξειδίου του άνθρακα ως συστατικού.Στον ίδιο χυμό φρούτων, απαγορεύεται η προσθήκη σακχάρων και χυμού λεμονιού, συμπυκνωμένου ή όχι, ή παραγόντων αύξησης της οξύτητας που επιτρέπονται από την οδηγία 95/2/ΕΚ.2. Επιτρεπόμενες επεξεργασίες και ουσίες- Οι μηχανικές μέθοδοι λήψης.- Οι συνήθεις φυσικές διεργασίες, συμπεριλαμβανομένης της συνεχούς αφαίρεσης του νερού (διάχυση) από το βρώσιμο μέρος των φρούτων, πλην των σταφυλιών, για την παρασκευή συμπυκνωμένων χυμών φρούτων, υπό την προϋπόθεση ότι οι χυμοί φρούτων που λαμβάνονται με τη μέθοδο αυτή ανταποκρίνονται προς τις απαιτήσεις του μέρους Ι, σημείο 1. Η χρήση ορισμένων μεθόδων και επεξεργασιών είναι δυνατόν να περιορίζεται ή να απαγορεύεται με τη διαδικασία του άρθρου 8, παράγραφος 2.- Για το χυμό σταφυλιών, όπου έχει χρησιμοποιηθεί θείωση με θειώδη ανυδρίτη των σταφυλιών, επιτρέπεται η αποθείωση με φυσικά μέσα, εφόσον η ολική ποσότητα SO2 που παραμένει στο τελικό προϊόν δεν υπερβαίνει τα 10 mg/l.- Πηκτινολυτικά ένζυμα.- Πρωτεολυτικά ένζυμα.- Αμυλολυτικά ένζυμα.- Βρώσιμη ζελατίνη.- Ταννίνες.- Μπεντονίτης.- Αερόλυμα πυριτίου.- Ξυλάνθρακας.- Χημικώς αδρανή βοηθητικά διήθησης και παράγοντες καθίζησης (π.χ. περλίτης, πλυμένη γη διατόμων, κυτταρίνη, αδιάλυτη πολυαμίδη, πολυβινυλοπολυπυρολιδόνη, πολυστυρένιο) συμβατά με τις κοινοτικές οδηγίες για τα υλικά και τα αντικείμενα που έρχονται σε επαφή με τα τρόφιμα.- Χημικώς αδρανή βοηθητικά προσρόφησης συμβατά προς τις οδηγίες για τα υλικά και τα αντικείμενα που έρχονται σε επαφή με τα τρόφιμα, τα οποία χρησιμοποιούνται για να μειώσουν την περιεκτικότητα του χυμού εσπεριδοειδών σε λεμονοειδή και νερανζίνες, χωρίς να επηρεάσουν σημαντικά τους γλυκοζίτες των λεμονοειδών, οξέα, σάκχαρα (περιλαμβανομένων των ολιγοσακχαριτών) ή το περιεχόμενο σε ανόργανα άλατα.(1) ΕΕ L 237 της 10.9.1994, σ. 3· οδηγία όπως τροποποιήθηκε από την οδηγία 96/83/ΕΚ (ΕΕ L 48 της 19.2.1997, σ. 16).ΠΑΡΑΡΤΗΜΑ IIΟΡΙΣΜΟΙ ΠΡΩΤΩΝ ΥΛΩΝΓια τους σκοπούς της παρούσας οδηγίας νοούνται ως:1. Φρούτο:όλα τα φρούτα. Κατά την έννοια της παρούσας οδηγίας, η ντομάτα δεν θεωρείται φρούτο.2. Πολτός φρούτων:το ζυμώσιμο αλλά μη ζυμωθέν προϊόν που λαμβάνεται με κοσκίνισμα του βρώσιμου μέρους ολόκληρων ή αποφλοιωμένων φρούτων, χωρίς απομάκρυνση χυμού.3. Συμπυκνωμένος πολτός φρούτων:το προϊόν που λαμβάνεται από τον πολτό φρούτου μετά την απομάκρυνση, με φυσικό τρόπο, ορισμένου μέρους του περιεχομένου νερού.4. Σάκχαρα:για την παραγωγή:α) νέκταρος φρούτων:- σάκχαρα, όπως ορίζονται στην οδηγία 2001/111/ΕΚ του Συμβουλίου, της 20ής Δεκεμβρίου 2001, για ορισμένα σάκχαρα που προορίζονται για τη διατροφή του ανθρώπου(1),- σιρόπι φρουκτόζης,- σάκχαρα που λαμβάνονται από φρούτα·β) χυμού φρούτων από συμπυκνωμένο χυμό:- σάκχαρα, όπως ορίζονται στην οδηγία 2001/111/ΕΚ,- σιρόπι φρουκτόζης·γ) χυμών φρούτων: τα σάκχαρα που απαριθμούνται στο στοιχείο β) και περιέχουν λιγότερο από 2 % νερό.5. Μέλι:το προϊόν που ορίζεται στην οδηγία 2001/110/ΕΚ του Συμβουλίου, της 20ής Δεκεμβρίου 2001, για το μέλι(2).6. Πούλπα ή κύτταρα:τα προϊόντα που λαμβάνονται από τα βρώσιμα μέρη φρούτων του ιδίου είδους χωρίς αφαίρεση του χυμού. Επιπλέον, για τα εσπεριδοειδή, ως πούλπα ή κύτταρα νοούνται οι χυμοφόροι θύλακες του ενδοκαρπίου.(1) Βλέπε σελίδα 53 της παρούσας Επίσημης Εφημερίδας.(2) Βλέπε σελίδα 47 της παρούσας Επίσημης Εφημερίδας.ΠΑΡΑΡΤΗΜΑ ΙΙΙΕΙΔΙΚΕΣ ΟΝΟΜΑΣΙΕΣ ΟΡΙΣΜΕΝΩΝ ΠΡΟΪΟΝΤΩΝ ΠΟΥ ΑΠΑΡΙΘΜΟΥΝΤΑΙ ΣΤΟ ΠΑΡΑΡΤΗΜΑ Ια) "vruchtendrank": για νέκταρ φρούτων·β) "Süßßmost":η ονομασία "Süßßmost" επιτρέπεται να χρησιμοποιείται μόνο σε συνδυασμό με τις ενδείξεις προϊόντος "Fruchtsaft" ή "Fruchtnektar":- για νέκταρ φρούτων που λαμβάνονται αποκλειστικά από χυμούς φρούτων, συμπυκνωμένους χυμούς φρούτων ή μείγματα αυτών των προϊόντων, με δυσάρεστη γεύση ως έχουν εξαιτίας της υψηλής φυσικής οξύτητάς τους,- για χυμούς φρούτων που λαμβάνονται από αχλάδια, με την προσθήκη μήλων, ανάλογα με την περίπτωση, αλλά χωρίς πρόσθετα σάκχαρα·γ) "succo e polpa" ή "sumo e polpa": για νέκταρ φρούτων που λαμβάνονται αποκλειστικά από πολτό φρούτων ή/και συμπυκνωμένο πολτό φρούτων·δ) "aeblemost": για το χυμό μήλου χωρίς προσθήκη σακχάρων·ε) - -"sur ... saft", συμπληρωμένη με την ένδειξη του φρούτου που έχει χρησιμοποιηθεί (στη δανική γλώσσα), για τους χυμούς που λαμβάνονται, χωρίς προσθήκη σακχάρων, από μαύρα φραγκοστάφυλα, κεράσια, κόκκινα φραγκοστάφυλα, λευκά φραγκοστάφυλα, σμέουρα (φραμπουάζ), φράουλες ή καρπούς κουφοξυλιάς,- "sød ... saft" ή "sødet ... saft", συμπληρωμένη με την ένδειξη του φρούτου που έχει χρησιμοποιηθεί (στη δανική γλώσσα), για το χυμό του φρούτου αυτού όπου έχουν προστεθεί σάκχαρα σε ποσότητα μεγαλύτερη των 200 gr ανά λίτρο·στ) "äpplemust": για το χυμό μήλου χωρίς προσθήκη σακχάρων·ζ) "mosto": συνώνυμο του χυμού σταφυλιού.ΠΑΡΑΡΤΗΜΑ IVΕΙΔΙΚΕΣ ΔΙΑΤΑΞΕΙΣ ΓΙΑ ΤΟ ΝΕΚΤΑΡ ΦΡΟΥΤΩΝ>ΘΕΣΗ ΠΙΝΑΚΑ>